Hampung Togi - HUDON PANJAEAN, TALAGA OLAT-OLAT - PALAMBOKPUSUPUSU\nHome » TORSA » Hampung Togi - HUDON PANJAEAN, TALAGA OLAT-OLAT\n29 August 2017 TORSA Edit\nMansai menek roha ni si Togi ala so dapotan ibana jambar tataring dijouhon donganna sasiulaon, hape toho laos dohot do ibana disi marhobas di ulaon pangolihon anak dongan sahutana. Dipatangkas ibana do nian tu donganna boasa ibana laos so dapotan jambar tataring hape niolina si Kartini dohot do manaruhon boras liat songon singkat ni indahan liat na pinamasa di nasida na sahuta.\nSongon i do hatontuan naung ditolopi nasida na sahuta i, ia molo adong na marulaon : pangoli anak, pamuli boru, matua sada natua-tua manang ulaon aha ma rumangna molo di jolo jabu nasida ulaon matua ingkon manaruhon boras liat do ganup jabu sagodang ni 2 tumba manang 4 liter saripe tu na marulaon i asa adong lompaon ni parhobas. Na parpudion pe dipamasa nasida gabe papungu boras, ianggo na ujui matua sai indahan masak do manogotna i di taruhon tu na marulaon i digoari ma antong goarna indahan liat, ala liat do sude huta parsidohot mangalehon indahan tu na marulaon i. Indahan liat on ma laho sipatupaon ni hasuhuton laho manamue hinarana manang na ro tu ulaon i, jai dang pola be nasida mangalompa indahan uju ulaon i.\nAlai ala sipata olo ndang sada parmasak ni lompalompa ni indahan liat i, olo sai marimba ganup jabu. Jala ala nunga masa dangdang mangalompa, satolop ma nasida asa boras ma di papungu jala rap mangalompa ma nasida di inganan ni na marulaon i asa sada pangalompana dohot rumang ni parmasakna.\nAla ni na adong ma indahan liat ma asa adong masa jambar tataring. Astuanna ganup jabu naung mangalompa di tataringna be laho indahan sipanganon di ulaon i, lehononna ma jambarna jagal nanung hona bungkusan dohot bulung songon upa mangalompa. Jai molo so dohot nasida mangalompa indahan liat manang dang silehon boras liat dang tupa lehonon tu nasida jambar tataring.\n“Jai, boasa do dang lehononmuna di hami jambar tataring hape parsidohot do ahu mangalehon boras liat jala rap mangalompa di son” ninna si Togi songon na muruk tu Katua Sarikat ni nasida.\n“Ianggo na huboto dang ruas na gok do pe ho antong di punguan sarikat ni huta on, alai ianggo Natorasmu toho ma i. Suang songon i nang angka jambar ndada dapotan dope ho ala so manjae dope ho poang” ninna Amani Pargaulan Katua Sarikat i.\n“Bah, nunga lekse on Katua. Dohononmuna ahu dang manjae dope?” ninna si Togi gumogo soarana.\n“Dang dope tutu, ai ni sonduk ni Ompu Pangadean dope ho?” ninna donganna.\n“Botima i, bodari dung sidung ulaon on manghatai ma jolo hita asa tangkas sude. Ai molo pangantusionku, molo dung mangalehon Sulangsulang Hariapan sada natuatua mandok mansohot ma ibana sian sude ulaon adat nang angka na asing i. Gabe sisonduhon nama ibana sinonduk ni ianakhonna. Jala sude angka utang adat, utang na asing manang pe singirna gabe ianakkon nama sijalo i. Astuanna ahu nama maningkati natorashu, ahu nama manonduk natorashu, ahu nama singkat ni natorashu manorushon angka adat nang na asing i” ninna si Togi patorangkon tu Amani Pargaulan.\n“I do tingkosna ni dok ni si Togi i. Nunga “otomatis” manang ndang pola hatahonon nunga gabe ibana be maningkati sude ulaon ni natorasna tu paradaton” ninna Guru Berlin.\n“Jai, songon di Sarikatta on dang manggarar parmasuhan be si Togi hape?” ninna Amani Pargaulan.\n“Manggarar boha do. Ai na manorushon natorasna do ibana, ala mamuhai dilehon sulangsulang hariapan nunga sude gabe si Togi manean na ringkot di natorasna?” ninna Guru Berlin.\n“Alai so manjae dope si Togi?” ninna sada ama na umposo di parhobasan i.\n“Hudon panjaean, talaga olat-olat, ninna Ompunta si jolojolo tubu, i ma tanda na manjae manang dang manjae dope sada ripe naposo. Isarana Ompu Pangadean dang dope manjalo mangalehon sulangsulang hariapan jala si Togi tading di bagas ni natorasna dung marhasohotan ibana, alai molo dung do marsitutung hudonna be nasida tung pe sajabu nasida, nunga manjae goar ni i. Jala tanda naung asing jala pulik nasida digombarhon naung pulik pangalompaan suang songon nang jabu ni ibana tung pe holan dinding ni bilut i songon tuhena manang “batas” jabu nasida” ninna Guru Berlin patorangkon.\n“Hape ia on, nunga be manjalo sulangsulang hariapan Ompu Pangadean, tontu nunga “pansiun” manang mansohot Ompu Pangadean sian sude adat dohot ulaon na asing i. Si Togi nama maningkati amongna jala ibana nama manorushon manang manguduti naung pinungka ni amongna i, si Togi nama uluan i rumah tangga nasida jala natorasna na sinonduk ni si Togi nama. Jai, songon i do nang boras liat, indahan liat, manang saringkat, dohot angka na asing ndada tu Ompu Pangadean be i tungguonmuna manang lehononmuna alai tu si Togi nama” ninna Guru Berlin manguduti hatana.\n“Nda denggan ma nian marboaboa Ompu Pangadean dohot si Togi taringot i sude molo songon i do uhumna?. Ia on ne i so binoto, jala dang tangkas boha aturanna manang songon dia. Pandokku ingkon jolo ro do Ompu Pangadean mandok on tu Saringkat” ninna Amani Pargaulan tong margolgol.\n“Songon on do Katua, ia tung pe na poso dope ahu, nunga dapot huantusi otikotik uhum ni adatta i. Pandok ni Katua i nangkin ingkon ro natuatua i paboahon tu Sarikat na ahunama manguduti maningkati natuatua i gabe ruas di parsahutaonta, molo i do pangidoan muna nunga lipe pandapotmuna i. “ ninna si Togi mandok hatana.\n“Bah, ahu do nimmu lipe. Ai so hea dope dihatahon natorasmu tu hami na ho nama singkat ni ibana di sude adat dohot na asing i” ninna Amani Pargaulan.\n“Nda huhara hami do hamu sude na sahuta on uju mangalehon sulangsulang na gok hami tu natuatua i? Sude do hamu ro. Ima boaboa jala i ma nang adat ni natuatua i mangampehon na ahu nama maningkati sude ulaon ni natuatua i” ninna si Togi hatana.\n“Dang adong uju ulaon i dihatahon Ompu Pangadean i tu situan natorop” ninna Amani Pargaulan lam gogo soarana.\n“Bah. I do tohona nidok ni si Togi i. Hamu do na so mangantusi adat sulangsulang hariapan na marlapatan natuatua i paboahon mansohot ma ibana sian sude adat dohot ulaonna jala mangalehon sude singir adat dohot utang adat tu ianakkonna asa anakhonna i manguduti, manggarar, manjalo angka adat. Ianggo ibana mansohot nama sian i sude. Jala ala si Togi na tading di huta, ibana ma maninngkati natorasna jala ibana ma nang manonduk natorasna. Ibana nama nampuna hudon di bagas nasida, ibananama uluan, ndang natorasna be” ninna Guru Berlin.\n“Ohhhhh, songon i do hape?. Nunga dapot rohangku be, so niantusan Guru na saleleng on. Tuani ma marsipatorang hita asa niantusan. Antong nunga sala ahu tu si Togi, nionma jambar tataringmu poang” ninna Amani Pargaulan Katua saringkat nasida i.


Holan Sex… – Amani Partogi\n← Inilah Aslinya Telkom…””Panggil Dirut Telkom dan Telkomsel sekarang! Call saya segera sekarang! Ini sama Presiden,”\nSisingamangara XII →\nPosted on 18 September, 2010 by Hendry Lumban Gaol\nIse na so mananda AmaniSaroha, Anak ni porhangir na hinan,–OppuSaroha–. Ai ibada dope dohonon pangaratto na boi mamboan goar sian hutana. Di sada tikki, martahi mulak ibana tu huta. Nian, somaldo ibana mulak. Anggo sian sibaenon nian dang adong hurang na. Alai asing do anggo saulak on. Mamboan grup musik do ibana sian Jakarta. Mardomu ala ibana do uluan ni grup musik on, tottu sahali parjolo ma di ebati nasida huta ni amaniSaroha. Dang piga parhuta i mamboto na adong koji ni amaniSaroha marmusik, jadi tung longan do rohani dongan sahuta, uju didok ibana mamboan grup musikna ibana.\nNajolo, dipapungu ibana do akka donganna sa koji, ido dalanna gabe adong grup i. Dang dao sian habatahon, ba, musik na sida on pe rupani godangan tu habatahon do. Jotjot do nasida di jou molo tung adong pesta huria, na marhasohotan nang di pesta saur matua.\nTabo ma nian tutu musik on, ai pola do longang roha ni ruas i umbegesa. Dia dang longang?, ai so hea di ida sisongoni. Marragam. Sian uningan batak sahat rodi uningan moderen dipadomu. Sukkun-sukkun roha nasida, ise mangajari. Hape dapot ma alusna na amaniSaroha do songon na pauneunehonsa. Tabba ma las ni roha nasida mida amaniSaroha.\nIa amaniSaroha sadiri mangullus sexsophone ma di grup ni uning-uningan i. Ia so i tarompet bass. Sai songon na pesta bolon nama huria i alani riburna.\nOppuniHalasson do marjamita. Ra, nga dapot binoto i molodi HKBP, ise par Jamita las gabe ido innon na gabe manguluhon ende di pandurungon na parpudi. Holan dipasidung ibana jamitana, didok amen, tor misir OppuHalasson tu inganan hajonjongan ni paragenda. “Marende hita, huhut papungu pelean,…” ninna ibana.\nMakkuling ma tutu uning-uningan ni amaniSaroha on.\nSomal, molo mandurung attar gajjang do parendeon on. Olo do mar obat ayat ende i, dang marna sae dope papungu pelean. Molo na somal dihuria i, ba didok si jaha ende on do “Holan Poti..”, lapatanna holan Orgel Gareja manang Potimarende ma makkuling. Ai loja do tutu dah marende marsitorus molo diendehon opat ayat.\nManang na tabo ma huroa pangullus ni sarune sexsophone ni amaniSaroha i dibege OppuniHalasson, dang tiala iba, ai so hea dibege ibana songoni. Ninna rohana, di ayat na patoluhon innon, ba sexsophone on sajo on ma nian makkuling. Holan naeng sidung di endehon ruas i ayat dua, dibaen ma boa-boa sian langgatan. “Holan Sexs…” ninna ibana.\n5 thoughts on “Holan Sex…”\n19 September, 2010 pukul 3:45 pm\t Balas\nMolo dibatamsenter “holan ogan” ninna do, molo tamba muse sexophon, holan “Organ Sexs” ???? bah ngamaufff\n19 September, 2010 pukul 6:15 pm\t Balas\nhahahhaha…nga mate au mekkel…hahaha…dang laon rohakku tu si bah tulang,,,hehehehhe\n21 November, 2010 pukul 10:22 pm\t Balas\nHoras ma lae ! Tung mansai uli do tutu blog muna on. Alai lumobi dope ulina molo panuraton ni hata/kalimat i disurathon dohot tingkos. Misalna :\nDitulis : ANGKA = Dibaca : AKKA\nOMPU = OPPU\nTINGKI = TIKKI dohot naasing dope.\nMauliate godang ate lae. HORAS\n22 November, 2010 pukul 10:09 am\t Balas\nHoras laekku,…imadah. najolo songoni do hubaen, hape didok dongan, gabe loja manjaha. jei dang tudia juljulon…alai mauliate ma di saran munai. pinarohahon pe tu joloan on. mejuah-juah banta karina….\n1 Mei, 2012 pukul 4:04 pm\t Balas


Bahan Sermon Parhalado – Parjumpanganta\nBahan Sermon Parhalado\n16 Juni 2010 16 Juni 2010 Parjumpanganta\nHKBP SERPONG 15 Juni 2010\nUNANG BONSA ROHA !\nJangan gelisah !\nEv : Johannes 14:1-3\n1.\tPatujolo :\nMolo tajaha angka ayat na sabindu on, na parjolo tubu di rohanta ima Hasitolusadaon ni Debata. Nian molo tajaha Bibelta i, ndang adong tarsurat disi hata hasitolusadaon. Alai, dipatorang Bibel i do disi hataridaanna songon Debata Ama, Debata Anak dohot Debata Tondi Parbadia. Tolu panggoaran alai sada do na tinuduna ima Debata Jahowa.\nIa turpukta sadarion digombarhon do hasadaon ni Debata Anak dohot Debata Ama. Dohot hata na asing dohonon mananda Debata Ama di bagasan diri ni Jesus Kristus.\n2. Hatorangan ni turpuk :\n1.\tUnang ma bonsa rohamuna!\nHata ni Jesus do on tu angka siseanNa, di tingki jonok ne ma arina naeng marsirang Tuhan Jesus dohot angka siseanNa i. Marsirang mangihuthon pardagingon, ala naeng borhat ma Ibana mandapothon habangsaNa, mulak tu inganan haroroanNa. Molo na saleleng on nunga rap, alai molo ro tingkina marsirang tontu olo do tubu biar, lomos dohot ganggu ni roha. Jala, di pamerengan ni angka sisean i, Tuhan Jesus do songon uluan di punguannasida. Molo marsirang dohot uluan boi do gabe bonsa roha ni ruas i. Tangkas do dipanghilalaahon Tuhan Jesus situasi on, alani i do didok Tuhan Jesus tu siseanNa i asa unang bonca rohanasida ’Jangan gelisah’.\nNaeng dohonon ni ayat on, nang pe tadinghonon ni Tuhan Jesus angka sisean i, alai holan sian pardagingon do nasida marsirang. Tutu ndang be rap nasida dohot Tuhan Jesus marhite pardagingon (secara pisik jasmani), ndang be rap nasida songon na sai laon rap mangan, minum, manjala dengke, rap modom, rap mardalani, dna. Alai, marhite partondion nang sirang nasida dohot Tuhan Jesus. Tongtong do Ibana rap dohot angka sisean i, saleleng porsea nasida tu Debata Ama. Ai sada do Anak i dohot Ama i. ’Porsea ma hamu di Ahu: Di bagasan Ama i do Ahu jala di bagasan Ahu do Ama i…(ay.11). Jadi ndang tarsirang panghaporseaon tu Debata Ama dohot tu Debata Anak. Ala ni i diondolhon Tuhan Jesus tu angka siseanNa i unang bonsa roha nasida.\nMarhite pangantusion on, ndang jadi bonca roha ni angka na porsea mandalani ngoluna di portibi on. Saleleng sintong porsea tu Debata, sai na monang do hita maralohon portibi on. Sai na margogo do angka na tutu porsea tu Jesus Kristus nang tu Debata Ama, di angka na pasauthon lomo ni rohaNa. Toho mansai godang do ni adopan ni angka na porsea i angka hangaluton, parungkilon, arsak suang songon i di angka ulaon na borat saleleng di hasiangan on. Alai, tongtong do margogo ibana mangadopi saluhutna i, asal ma di bagasan haporseaon na sintong tu Debata.\nNaeng lam tangkas di ngolu ni huria, ruas songon i nang parhalado, na so sirang pandonganion ni Tuhan Jesus di ngolunta. Baliksa, dihabuashon Debata do pasupasuNa tu angka na marsihohot, marsitutu dohot na so sumurut haunduhon dohot ringgas ni rohana mangoloi hata ni Debata. Ala ni haporseaonta tu holong ni Debata dohot tu asi ni roha ni Tuhanta Jesus Kristus dohot tu Tondi Parbadia ndang sai bonsa be rohanta, ndang sai ganggu be rohanta binahen ni panosak ni ekonomi, binahen ni ulaon na borat, dohot di sude parungkilon na songgop tu ngolunta.\n2.\tTuhan Jesus do paradehon inganan di angka na porsea\nLam tangkas do tu hita marhite ayat on, ndada portibi on inganan ni na porsea, alai di inganan na pinarade ni Tuhan Jesus do, ima bagas ni Debata ’bagas ni Damang’. Di tingkina tadinghononta do portibi on, borhat mandapothon bagas ni Damang. Angka ise do na patut bongot tu bagas ni Damang i, tontu holan Tuhanta Jesus do na umboto i. Alai, dipabotohon do tu hita, molo porsea hita tu Ibana bongotanta ma Bagas ni Damang i. “…Ahu do dalan i dohot hasintongan dohot hangoluan. Ndang adong na sahat tu Ama i, ia so marhite sian Ahu (ay. 6).\nTontu, ndada holan porsea boti, porsea holan di pamangan sambing, alai ingkon gabe daging do haporseaonta i. Lapatanna, ingkon mewujud do i marhite na tarida sian pangulaon, panghataion dohot pingkiran na denggan songon parbue ni haporseaon tu Debata.\nMolo didok Tuhanta Jesus: ‘Torop do inganan di bagas ni Damang’, ingkon gabe motivasi do on tu angka halak naung porsea manang huria laho marsitutu marbarita nauli asa lam tu toropna angka na porsea tu Debata, na bongot tu Bagas ni Damang. Debata do na parade inganan hasonangan di hita muse, asal ma porsea hita. Nang di partingkian saonari on pe, Debata do na satia mangalehon hasonangan di hita. Disarihon do ngolunta siganup ari, diparorot do hita uju ro arsak ni roha, dipatureture do ngolunta uju bonca rohanta. Uju loja jala soratan hita di ngolunta, Ibana do pasonanghon hita. HataNa do mandok: Ro ma hamu tu Ahu, hamu angka na loja jala na sorat, asa hupasonang hamu! Jangkon hamu ma augangku, marguru ma hamu tu Ahu, ai na lambok do Ahu jala na serep marroha, asa dapotan hasonangan tondimuna. (Mat. 11:29-29).\nLaos gabe sada apulapul do turpuk on tu hita, uju marsitaonon hita ditadinghon donganta sian portibi on. Dibagasan haporseaon, Debata do mangalap angka na porsea i, asa mambongoti surgo hasonangan i. Jadi, uju di portibi on do pe angka na porsea, nunga diboto tudia ibana borhat. Uju di portibi on dope angka na porsea i, nunga adong hian diparade Tuhan Jesus na gabe inganan hasonanganna ima di Bagas ni Damang. Antong ndang jadi bonca roha ni angka na porsea i, nang pe jotjot jala borat mangadopi paraloan sian portibi on, alai hasonangan di ujungna. Amen!\nPrevious Article Jou ma Debata jumpa tarunjun\nNext Article Mangoloi Debata marhite hamoraon


Partangiangan Pembuka Tahun 2020 - Kramat Jati ibadah dan jadwal minggu hkbp kramatjati\nDiposkan pada Februari 13, 2020 Februari 13, 2020 oleh MMedia\nPartangiangan Pembuka Tahun 2020\nIBADAH PARTANGIANGAN PAMUHAI HKBP KRAMATJATI TAHUN 2020\nTopik Partangiangan Tahun 2020: “Sintong Mangaradoti Patik ni Debata”\nJOUJOU TU PARSAORAN DOHOT DEBATA\nL : Horas ma di hita saluhutna! Pinuji ma Debata, Ama ni Tuhanta Jesus Kristus, na tongtong mangaramoti pardalanan ni ngolunta. On ma partangiangan pamuhai di Hurianta HKBP Kramatjati taon 2020 on. Tapangido ma pandonganion ni Debata asa Ibana anggiat tongtong di pargogoi hita di ganup pardalanan ni ngolunta, suang songon i nang pardalanan ni huriaNa.\nH : Pinuji ma Tuhan Debata, tung na sumurung do asi ni rohaNa di hita nang di huriaNa.\nL : Nunga tadai denggan basa ni Debata sian tingki na salpu sahat tu tingki on. Dipabongot Debata do hita tu taon 2020 on di bagasan las ni roha. Godang ma tongon na binahen ni Jahowa tu hita, jala ragam dope silehonon ni Debata tu hita nang tu huriaNa, lumobi ma asa dilehon togu ni roha dohot gogo di hita mangulahon angka ulaon siganup ari songon i nang ulaon panghobasion di huria I, anggiat saluhut ruasNa gabe sitindangi Kristus di ngoluna be. Nuaeng bongot ma hita tu partangiangan ta, taboto do, dang tarula hita agia aha molo so Debata na mandongani dohot na margogoihon hita. Alani tapaunduk jala tapaserep ma rohanta. Martangiang ma hita di bagasan rohanta be…\n(Martangiang na hohom di bagasan rohana be… musik angon angon …. )\nSongon pangaramotion ni Debata tu bangso Israel, songon i do nang pangaramotion ni Debata tu huriaNa, Tahangoluhon ma hata ni Debata na mandok: “Ai ingkon di bagasan las ni roha hamu borhat, jala di bagasan hadameon hamu pataruon.” Antong tapuji ma Debata naung mangalehon asi ni roha dohot denggan basaNa. Ibana do na manjaga huhut marmahani hita Marende ma hita sian BE 188 : 1,3 “Jahowa Siparmahan au”.\nMarende BE 188 : 1, 2\n“Jahowa Siparmahan au”\n1. Jahowa siparmahan au dang hurang manang aha, Ai nasa jea dipadao do sian dorbiana, tongon dibaen na lomak i Lao pangoluhon tondingki, dibaen asi rohaNa (Jongjong)\n2. Ditogu au tu na tio aek mata hangoluan, dibaen do tondingki sio di dalan hasonangan sabam rohangku do tongtong saleleng au di tano on baen sangap di goarNa.\nVOTUM – INTROITUS – TANGIANG\nL : Marhitehite goar ni Debata Ama dohot goar ni AnakNa Tuhan Jesus Kristus dohot goar ni Tondi Porbadia na tumompa langit dohot tano on. Amen! Jahowa Siparmahan ahu, ndang tagamon hurangan ahu.\nH : Dipatongon do ahu tu jampalan angka na lomak, ditogutogu do ahu di lambung aek hasonangan. Dipasabam do rohangku, ditogu do ahu di dalan hatigoran, ala ni goarNa i.\nL : Ai nang pe mardalan ahu di rura linggoman ni hamatean, ndang huhabiari parmaraan, ai Ho do mandongani ahu, tungkotMu dohot batahiM mangapuli ahu.\nH : Ho do manutup meja di jolongku maradophon angka musungku, dimiahi Ho do ulungku, suksuk do panginumanki. Tongon tahe denggan basa dohot asi ni roha mangihutihut ahu saleleng ahu mangolu, jala dung mulak ahu masuhanku ma bagas ni Jahowa salelenglelengna.\nL : Martangiang ma hita: Ale Tuhan Debata, na so marmula na so marpansohotan, Debata na manontong ro di saleleng ni lelengna! Nang pe marsalpuan angka ariarinami, alai ndang salpu ianggo asi ni rohaM. Dibahen i hupuji hami ma Ho marhitehite Tuhan Jesus Kristus Tuhannami, Nunga hujalo hami denggan ni basaM manipat taon na salpu i, jala huingot hami do i sadari on. On pe mauliate ni rohanami tu Ho, ala dipangolu jala diramoti Ho hami; dilehon Ho sipanganon dohot paruloson jala dipasupasu Ho na niula ni tangannami.. Patuduhon ma tu hami dalan sidalanannami. Hu hirim hami do pasupasuM marhite angka ulaon na denggan na huula hami. Alai na gumodang, pasupasuhon ma hataM na badia i tu rohanami, asa gabe imbaru rohanami, Marhitehite AnakMu Tuhan Jesus Kristus, Tuhannami. Amen. (hundul).\nKOOR : a. b.\nMARENDE BE 504 : 1, 3 ”Di togu Tuhan Jesus au”\n1. Ditogu Tuhan Jesus au, i do na mangapuli au.\nDiganup dalan nang tung maol, tanganna do tongtong huhaol, Ditogu togu Jesus au, tanganna sai maniop au,\nTongtong ma siseanna au, paima boi tu surgo lao.\n3. Gomos ditiop tanganki, sotung na silap langkangki.\nDi nasa parsorionki, Ibana haporusanki.\nDitogutogu Jesus au, tanganna sai maniop au,\nMANGIDO HAGOGOON SIAN DEBATA\nL : Hata ni Debata mandok: “Ndang tarulahon hamu agia aha ango so mardongan Ahu…… Hamu angka dongan, ganjang dope sidalananta, godang dope na ingkon siulahononta ditongatonga ni huria, keluarga nang masyarakat pe. Di totophon hurianta do taon 2020 on gabe taon pekabaran injil. Alani naeng ma tongtong marsaringar barita nauli di bagasta be, jala tarjou hita gabe siboan barita nauli tu na humaliang. Alani dang tarulahon hita saluhutna anggo so Debata margogoihon hita. Antong tu Debata ma hita joujou, asa Ibana patauhon dohot mangaramoti hita.\n(Mangendehon BE 512 : 1 “Di dalani Jesus tano”)\nDi dalani Jesus tani dohot laut, tahi holong ni rohana di pasaut, na mura luhut di baen tondina i, dung di sesa utang ni dosanta i. Hahaanggi ro hamu sude, ta arahon ma donganta be, hahah anggi dao nang jonok be hara tu jolona dongan mu sude.\nL : Marnida angka na masa di na humaliang, boi do ro ganggu ni roha. Alani ingkon ta haporseai do: Hata ni Debata tuk do i mangumpat biar sian rohanta be. Alani ta hangoluhon ma hata ni Debata. Jala ta loas ma bagasta be inganan parsaoran na mansai uli na marojahan tu hata ni Debata.\n(Mangendehon BE 512 : 2\n“Di dalani Jesus tano”\nNunga monang di jabum hatana i, hata i di pangke ho sinjatami, ido hapistaran na sumurung i, jumpang do mura sudena baenon ni. Hahaanggi ro hamu sude, ta arahon ma donganta be, hahah anggi dao nang jonok be hara tu jolona dongan mu sude.\nL : Unang ho mabiar, ninna Tuhan Jahowa, ai Ahu do siluluhon ho; nunga pola Hujou goarmu, Ahu nampuna ho. Ganggu roham mida angka namasa? Ganggu roham mangida angka pangunjunan? Moru gogom alani angka parungkilon? Ingot ma Ai molo dibolus ho aek, donganmu do Ahu, Tung sura pe mardalan ho di bagasan api, ndang mosokkononna ho, Sai bereng ma dompak Jesus i, ganda do hiras ni rihaM bahenon ni i.\n(mangendehon) BE 512 : 4 “Di dalani Jesus tano ”\nGanggu roha mida pangunjunan i, moru pe gogonta lao marungkil i, sai tabereng dompak Jesus Tuhan i, ganda hiras ni rohanta baenon ni. Hahaanggi ro hamu sude, ta arahon ma donganta be, hahah anggi dao nang jonok be hara tu jolona dongan mu sude.\nL : Dipasahat Tuhan i do tu hita laho manghaholongi donganta jolma. Di suruh Tuhan i do asa radotanta angka na marungkil, na so mardihadiha, angka na pogos, na gale, angka dakdanak na sopot so mar ama so mar ina asa dumenggan ngolunasida. Taingot ma di na taparateatehon i nasida bagian ni na marbarita na uli do hita disi.\nH : Sai patubu ma roha na masihaholongan di bagasan roha nami, asa dibagasan sada ni roha sude keluarga ruas ni huriaM. Asa dibagasan sada ni roha parhalado dohot ruas ni huriaM manghobasi angka ulaon na denggan di HuriaMon. Sai tubu ma roha na masihaholongan, marsiurupan, jala marsitangiangan di hami saluhutna.\nL : Antong martua ma halak na marhaposan tu Jahowa, jala Jahowa haporusanna dibahen. Tudos do ibana tu hau na sinuan di topi ni batang aek, jala manjarar uratna di lambung batang aek, ndang mabiar ibana molo ro hamohopon, jala tongtong rata bulungna, jala ndang holsoan ibana di taon haraharon, jala ndang mansohot marparbue. Debata ma mamsu masu hita saluhutna. Amen.\nMARENDE BE 743 : 1, 2\n“O TUHAN TOGUTOGU MA”\n1. O, Tuhan togutogu ma au, tu dalan lomo ni rohaMi,\nRaphon Ho sonang mardalan au, nang rahis maol sidalananki, TondiMi baen manggohi au on, margogoihon au naposoMon, Pasangap Ho dingolungkon, paima sahat tu surgo au on.\n2. Pangkulingi ma au o Tuhan, na rade tumangihon hataM,\nSai tumpahi ruasMu Tuhan, na uasan nuaeng di hataM,\nSai patau ma au on naposoM, manjou halak na dao sian Ho,\nRo di na so tumanda Ho, muba gabe pangoloi di Ho.\nL : Tajaha marsingkat soring turpuk epitel di partangiangan bodarion, na di enet sian Markus 7:1-8, songon ma hatana: Dung i rap marpungu ma tu jolona angka Parise dohot deba sian angka sibotosurat, naung ro sian huta Jerusalem.\n: Jadi diida nasida ma deba sian angka siseanna, na jorjor mangan roti, so jolo marburi.\nL : Ai anggo halak Parise nang nasa Jahudi, ndang olo mangan, ia so jumolo tangkas diusa tanganna mangihuthon adat ni angka situatua.\nH : Na sian onan pe, ndang dipangan, so jolo diuras, jala godang dope na asing ditiop siradotan, songon pamurion di angka panginuman, gendi dohot hudon.\nL : Jadi disungkun angka Parise dohot angka sibotosurat ma Ibana: Boasa so diihuthon angka siseanmi adat ni angka situatua, ai ramun do tanganna mangan roti?\nH : Alai ninna Ibana ma mandok nasida: Sintong do dapot di hamu pangansi na sinurirangkon ni si Jesaya, songon na tarsurat i: “Dipapujipuji pamangan ni bangso on do Ahu; alai ia rohanasida dao do sian Ahu!”\nL : Jala magopo do pambahennasida pasangaphon Ahu, ai patikpatik ni jolma do dipodahon nasida.”\nH : Ai tading do patik ni Debata dibahen hamu, laho mangaradoti adat na sian jolma.\nL : Martua ma na tumangihon hata ni Debata, jala na umpeopsa,\nKoor: a. b.\nMARENDE BE 232: 1-2\n“Sian sude Parulian na arga”\n1. Sian sude parulian na arga Sada huboto hutiop tongtong\n2. Naeng ho pistar ? Sai dapothon Tuhanmu Nasa na hurang sai boan tusi\nJAMITA: 5 Musa (Ulangan) 30:15-20\nMARENDE BE 720: 1-4\n“Naeng marsinondang ngolungku”\nTongtong Marsinondang panondang do au tutu.\nTiur marsinondang ido ni igil ni Jesus,\nTongtong Marsinondang panondang do au tutu\nMARPARANGE NA IMBARU\nPdt : Hamu angka dongan naung mananda asi ni roha ni Debata, nunga tatangihon hata ni Debata. Antong, taparangehon ma tu joloan on lomo ni rohaNa, asa lam martamba pasupasu Natu hita. Solukkon ma jolma na imbaru, na tinompa suman tu Debata, di bagasan hatigoran dohot hapolinon na marhasintongan! Pos ma rohamuna di pangaramotion ni Debata. Alani dibagasan las ni roha ma hamu tumopot bagasmuna nang angka ulaon muna.\n(mangendehon) 754 : 1\n“Gok Las Ni roha do au”\nGok las niroha do au di ngolungkon, di ngolukon di golukon,\ngoklas ni roha do au di ngolukon tongtong di roha kon. Mauliate gok las ni roha maringan holong mi Tuhan di au, Mauliate gok las ni roha maringan holongmi Tuuhan di au.\nPdt : Parhaseang hamu ma tingki, ai ari hasusaan do nuaeng. Antusi hamu ma, manang dia lomo ni roha ni Tuhan i. Ulahon ma ulaonmu denggan, pos ma roham, Debata do donganmu saleleng ni lelengna. Gok do holongNa di bagasan ngolum.\n(mangendehon: BE 754 : 3\nGok do holong ni Jesus di ngolungkon, di ngolungkon, dingolungkon, Gok do holong ni Jesus di ngolungkon , tongtong do rohangkon.\nMauliate gok las ni roha maringan holong mi Tuhan di au, Mauliate gok las ni roha maringan holongmi Tuuhan di au.\nPdt : Didok Tuhanta Jesus Kristus: Ndada hamu mamillit Ahu; Ahu do mamillit hamu jala hupadiri hamu, asa laho hamu marparbue, jala asa mian parbuemuna i; asa dilehon tu hamu nasa sipangidoonmuna sian Ama i marhitehite Goarhu. Dibagasan pos niroha tu Debata ta ulahon ma ulaonta, Sai na dongananNa do hita rasi rasa ro ajal ni hasiangan on.\nTANGIANG PANUTUP – ALE AMANAMI – AMEN\nKategoriparta, parta rnhkbp, partangiangan wijk Tagparta, Partangiangan,, Wijk,\nPos SebelumnyaSebelumnya Minggu 9 februari 2020 sore\nPos SelanjutnyaSelanjutnya na martugas minggu 16 februari 2020


Torsa 17 | ULTOP ULTOP\n17. Si Maora Naoto dohot baona\nAdong ma najolo sada raja, na manubuhon sada boru, jadi dung magodang boruna i dipamulima tu Si Mamora Naoto. Alai ala na tar songon na loak helana i diida raja i gabe dipaingot ma ibana songonon, ‘’Ale amang Simamora, manatmanat damang morpangalaho dohot manghuling asa unang tarhodong hamu di bagasta on; ai godangan hapantanganmu do na mian di bagas on. Baom do na di soding pudi on, ibotom do na di hosa ni ruma i, jala simatuam do na di jabu bona on, nantulangmu do na di soding jolo an; holan na di jolo suhat an do paribanmu. Asa tung sura simper pangalahonasida diida ho, manang tamblas morabit, na niida ni mata ingkon pinaula so niida, jala na binege ni pinggol ingkon pinaula so binege, alai unang so binege.’’\nJadi didok ma mangalusi, ‘’Olo da amang, na mortua do ahu dirohangku ala adong hamu mangajari ahu asa unang mago ahu.’’\nDung torang ari manogot I, hundul ma Si Mamora di jolo ni sopo ni simatuana. Adorang i ruar ma baona sian bagas laho mangarintari obuhna tu pamispisan i. Sai dinolnol Si Mamora ma baona i ndang tos pamerengna. Andorang di na manaili boruboru i dompak jolo sopo gabe diida ma ndang marnatos mata ni baona i dompak ibana. Ala ni i humalaput ma ibana manjama abitna atik beha sala. Alai dung sai dinolonol Si Mamora baona i, muruk situtu ma boruboru i laos dipasiksik ma abitna i dompak ginjang gabe tarida ma di Si Mamora hundulan ni boruboru i.\nDung diida Si Mamora sala ni porabiton ni baona i, digarumus ma matana huhut ma didok, ‘’Inang, inang! Mata ni asu on! Apala na bodari dope morsipaingot simatuangku doli tu ahu gabe so marningot ho nuaeng di si, ale mata asu! Nunga sala ho!’’ Sai i ma didok. ALai andorang di na manggarumus hurumna Si Mamora gabe julluk ma sisilonna tu anak ni matana i laos lonap ma so mornida be.


Dohot do Sitindangi Ni Jahowa Paiashon Hutan Jonok ni Huta Lviv di Ukraina\nMangurupi Angka Halak\nJAHA DI BAGASAN HATA Afrikans Albania Amhara Arab Armenia Azerbaijani Basque Batak (Toba) Bislama Bolanda Cheska Chichewa Chol Cina Kanton (Disederhanakan) Cina Mandarin (Disederhanakan) Cina Mandarin (Tradisional) Denmark Esti Farsi Fiji Fon Galicia Georgia Heber Indonesia Inggris Islan Isoko Italia Jawa Jepang Jerman Katalan Kinyarwanda Kirghiz Kongo Korea Kreol Haiti Kroasia Lingala Lituavi Magyar Malagasi Malayalam Melayu Myanmar Nahuatl (Huasteca) Ndebele (Zimbabwe) Norwegia Polski Portugis Portugis (Portugal) Prancis Rumania Rundi Rusia Serbia Serbia (Romawi) Shona Silozi Slovak Sloven Spanyol Suomi Swahili Swedia Tahiti Tarascan Telugu Thai Turki Ukraina Valencia Vietnam Yoruba Yunani\nDohot do Sitindangi Ni Jahowa Paiashon Hutan Jonok ni Huta Lviv\nTanggal 6 Mei 2017, adong 130 Sitindangi na dohot paiashon hutan Bryukhovychi di jonok ni huta Lviv di Ukraina. Angka Sitindangi na dohot tu ulaon on marumur sian 22 sahat tu 80 taon. Nasida karejo jala tading di kantor cabang Sitindangi Ni Jahowa na adong di jonok ni hutan i. Saleleng tolu jom, dipaias nasida do hutan i sampe 50 hektar jala adong 600 kilo sampah naung dipapungu nasida.\nAdong sahalak insinyur na manguluhon Pusat Penangkaran Hutan dan Pengeboran Lviv, i ma si Mykhailo Splavinskyi. Didok ibana, “Sitindangi Ni Jahowa do kelompok na parjolo mangurupi ulaon paiashon hutan ganup taon. Jala nunga diulahon nasida i sian taon 2014.”\nBoasa Porlu Dipaias Hutan i?\nNinna si Splavinskyi adong dua na mambahen godang sampah di hutan on. Na parjolo, ala adong do angka halak na mambolongkon sampah tuson. Na paduahon, adong angka truk na mamboan angka sampah bangunan dohot sampah na asing, jala dibolongkon ma tuson.\nAngka sampah na di hutan i boi do gabe masalah. Didok si Splavinskyi, “Leleng do asa hancur angka sampah on. Jala boi do i mambahen aek gabe kotor jala gabe tambah masalah.” Angka sampah kaca pe boi do mambahen kebakaran molo hona mata ni ari. Jala angka kaca dohot jarum suntik bahaya do i tarlumobi tu dakdanak. Didok si Splavinskyi, “Ingkon dipaias do i asa ndang gabe masalah.”\nNdang mura paiashon hutan na bolakna 3.300 hektar. Didok si Splavinskyi, “Holan lima halak do penjaga ni hutan i. Ndang mungkin boi paiashon nasida i sude. Jadi, ganup taon dipangido hami do tu angka halak asa dohot mangurupi paiashon hutan on.”\nDipapungu, Dipapulik, Dung I Dibolongkon\nDipangke angka Sitindangi do sarung tangan, diboan do plastik dohot gair-gair. Dipapungu nasida do angka botol, ban mobil, angka kaca, bosi-bosi, angka plastik dohot jarum suntik. Sahalak panjaga ni hutan i na margoar Ihor Fedak mandok, “Daerah na dipaias angka Sitindangi i, na iasan bah.”\nNang pe ndang disuru, dipapulik Sitindangi do sampah kaca, harotas, dohot plastik. Jadi, boi ma didaur ulang. Perusahaan daur ulang sampah do na mendaur ulang i. Sian taon 2016, hepeng ni nasida sandiri do na dipangke Sitindangi, laho membiayai daur ulang i. Didok si Fedak, “Mauliate ma hudok tu angka Sitindangi Ni Jahowa ala nga diurupi hami. Mansai arga do sude na dibahen nasida i.”\n“Ndang Maila Ahu Dohot Paiashon Sampah On”\nLas do roha ni angka Sitindangi ala boi mangurupi paiashon hutan i ganup taon. Gabe ias ma hutan i, jala mangkorhon na denggan do i tu angka halak. Sahalak Sitindangi na margoar si Volker mandok, “Ndang maila ahu dohot paiashon sampah on. Ulaon na sangap do di ahu molo boi parohon na denggan tu angka halak. Jala las do rohangku.” Songon i ma pangkilalaan ni angka Sitindangi na asing.\nDidok si Anzhelika ma muse, “Ndang huparsoalhon ise na mambolongkon sampah i. Alai aha ma na porlu bahenon asa ias.” Si Lois na marumur 78 taon dohot do mangurupi ulaon on. Didok ibana, “Tumagon do molo pintor tapaias sampah, sian apala muruk tingki mardalan ala mangida angka sampah i.”\nDidok si Wieslaw, “Somalna tingki marbarita, diida halak rapi-rapi do pangkeannami jala mardasi. Alai ndang maila hami molo kotor alani paiashon hutan, manang mangulahon ulaon na asing molo parohon na denggan do i tu angka halak.”\nSitindangi Ni Jahowa Mangurupi Paiashon Huta Rostov-on-Don


Ulaon Manuruk Manang Marmasuk Jabu | Sihaloho Sidapitu\nHome » budaya » Ulaon Manuruk Manang Marmasuk Jabu\nZaman sonari on nunga hira disarupahon be ulaon na mambongoti jabu dohot manuruk jabu. Sasintongna asing do nian lapatan ni ulaon i, umbalga do ulaon mambongoti jabu sian na manuruk jabu.\nMolo manuruk jabu zaman sonari on didok ma i Partangiangan , hasahatan ni tudu-tudu ni sipanganon dipasahat ma i tu Hula-hula, alai molo ulaon mambongoti jabu do goarna somalna dipasahat ma i tu Tulang.\nUlaon manuruk jabu, boi do sada keluarga mangulahon on jala boi do manang na piga hali, lapatanna molo dipukka muse jabu na baru manang dituhor muse jabuna, somalna dibaen do muse ulaon manuruk jabu molo on do na laho siinganan na muse.\nAlai molo ulaon mambongoti jabu do goarna, holan sahali do boi baenon on, jala gabe jabu parsaktian do on di sude keluarga na. Jala tokka do on jualon alana on na ma jabu sahat tu na sarimatua manang na saurmatua.\nULAON NA MANURUK JABU\nDi ari na uli di bulan na denggan, di partangkok ni mata ni ari, mangarade ma suhut paimahon hula-hula dohot odoran na, jala nunga diparade nasida hian angka sipanganon tu ulaon i dohot sipanganon. Songon i sian horong ni hula-hula, nunga diparade nasida hian angka siboanonna tu jabu ni pamoruonna, ima dekke sitio-tio dohot boras si pir ni tondi.\nMANJALO HARORO NI HULA HULA\nMangarade ma suhut dohot haha anggina suang songoni nang dongan sahuta jala jong-jong ma di jolo ni pintu i di na manjakkon haroro ni hula-hula i.\nMasuk ma hula-hula tu jabu jala dibahen hula-hula ma parbue na pir di simanjujung ni hela dohot boruna di pintu masuk i.\njala didok ma :\nOn ma upa-upa gabe, upa-upa horas. Pirma tondi muna jala horas-horas hamu mangingani jabu sibaganding tua mu na on. Jala tong-tong ma hamu didongani Debata.\nPASAHAT TUDU TUDU NI SIPANGANON\nMolo Manuruk Jabu do goarni ulaon i, Hula-hula ma hasahatan ni tudu-tudu sipanganon. Alai molo Mambongoti Jabu do goarni ulaon tu Tulang ma hasahatanna ( tulang ni amanta suhut ).\nHira songonon ma hata tudu-tudu ni sipanganon on :\nDi ari nauli di bulan nadenggan on, hupasahat hami ma tu hamu Rajanami (hula-hula) tudu-tudu ni sipanganon on, tudu-tudu ni panggabean parhorasan ma on, molo tung songon on pe na boi tarpatupa hami laho pasangaphon hamu, las ma rohamu di si Rajanami. Jala songon hata ni natua-tua ma dohonon nami :\nHuta si tao tao parasaran ni leang-leang,\nhoras ma di hamu Rajanami di na manjalo,\nHoras ma di hami borumu na pasahathon.\nPASAHAT DEKKE SITIO TIO\nDung i dipasahat hula-hula ma muse dekke tu pamoruonna i. jala tarsongonon ma hata na :\nDi son hupasahat hami ma tu hamu dekke sitio-tio, sai tu tiona ma ngolu-ngolu di hamu. Dekke sahat, dekke na ganjang ma on, asa sahat ma angka nauli nadenggan jala ganjang ma umur-muna. Jala dekke simudur-udur ma on, asa sai mudur-udur ma hamu tongtong rap tu dolok tu toruan mangalului angka pansamotan jala ditumpak asi dohot holong ni Tuhanta.\nHata Pasahat Ulos\nsongonon ma hata na :\nNuaeng pe hupasahat ma ulos na ganjang on. Parhitean ma on, sai dilehon Debata ma ganjang ni umur di hamu di na manuruk bagasmuna on. Hatubuan ni anak dohot boru ma jabu sibaganding tua on di hamu.\nAsa songon hata ni umpasa ma tutu dohonon nami :\nAndor ras ma tu andor ris, tubu di Dolok Purbatua,\nSai horas-horas ma hamu mangingani bagasmuna on, ditumpak i amanta Debata.\nTubu ma simarlasuma di Dolok ni Lobutua\nSai ganjang ma antong umurmu mangingani sibaganding tua on, sahat hamu tu na saur matua.\nSahat-sahat ni solu sahat tu Tigaras,\nSahat leleng hamu mangolu, gabe jala horas.\nDung simpul napasahat ulos, diparade ma sipanganon jala martagiangma ( tangiang mangan )\nTangiang marsipanganon sian hasuhuton (parsinabung)\nmanghatahon dai sira ni sipanganon :\nSitiktik marsigompa, golang-golang pangarahutna\nOtik so sadia pe napinatupa ni hasuhuton, sai godangma pinasuna\nSomalna tingki marsipanganon boi ma boru maneati ate-ate, jantung, usus dohot aliang-aling sian tudu tudu ni sipanganon i laos huhut dibagihon tu akka namangan i..\nDung sidung marsipanganon sungkunon ni hula-hula ma boa do partording ni tudu-tudu ni sipanganon naung di pasahat tu nasida.\nTaringot tu parjambaron, sai jumolo do suhut (parsinabung) parsangaphon hula-hulana didok, Ba nunga hupasahat hami tu hamu Rajanami, hamu ma namangaturhon. Namangulahon ma hami”. Molo songon i, pintor olo do sipata didok hula-hula i songon on: “Sidapot solup ma hami. Di boto hami do, di antusi hamu do ruhut-ruhut ni parjambaron.\nNamarngingi parsiamun : Hula-hula\nOsang parsiamun : Pariban (boruni hula-hula)\nOsang parhambirang : Sude boru\nSoit : Sihal-sihal (termasuk dongan sahuta)\nIhur-ihur : Hasuhoton(suhut dohot dongan tubu)\nDung sidung marbagi parjambaron udutan ma dohot ulaon na mangihut muse i ma angka panghataion. Molo tung boi sai jumolo ma sian dongan tubu ni hasuhuton manungkun sintuhu ni ulaon, sintuhu ni indahan masak tu hasuhuton.\nJolo mardos roha ma jolo Haha doli dohot Anggi doli dohot Dongan Sahuta ise na gabe panise. Somalna molo di ulaon sisongon on dongan tubu do panise.\nDi hasuhuton pe nunga marsiaturan ise na mangalusi sungkun-sungkun ni dongan tubu,\nHata sian dongan tubu ;\nGokhon sipaimaon jou-jou si alusan, nunga hujalo hami gokhon dohot jou-jou mu jala nunga ro hami antong jala sahat tu bagasta namarampang namarjual on jala nunga hundul hami antong di amak tiar ba sai tiar ma panggabean parhorasan tu hita tu joloan on bahenon ni Amanta Debata Pardenggan Basa i. Ba nunga bosur hami mangan indahan na las, minum aek sitio-tio, sagat mar lompan juhut huhut sombu minum tuak tangkasan, ba nuaeng pe anggi doli na manungkun ma hami di hata dohot lapatan ni sipanganon i :\nSai marangkup do inna nauli, na dengggani sai mardongan\nSiangkup ni nauli dia ma dia ma nanaeng sitaringotan\nParsinabung ( hasuhuton )\nTutu do na nidok muna i, sai marangkup do nauli, mardongan na denggan. Jadi paboan ma tutu nuaeng siangkupna songon na hundul, sidonganna songon na mardalan. Adong do umpasa na mandok:\nMardangka bulung bira, Martampuk bulun tabu,\nSonang ma roha niba, Molo tipak iba marjabu.\nIma namanggohi rohani .....( hasuhuton) on na salelengon gabe marhoi-hoi ibana anggiat dapot namanggohi rohana. Ba hinorhon ni pasu-pasu ni Tuhanta antong, ba;\nTolap do ibana sian Sibuluan, mardalan tu Tampahan\nDapotsa do naniluluan, jumpang na do na jinalahan.\nI ma dalannna umbahen na hundul hita nuaeng di jabu na pinauli na on, jala nunga di ingani nasida bagas on. Namarningot ma hami di hata sipaingot namandok;\nLabu pe labui, dang asal suanhononhon\nJabu pe jabui, ndang asal inganannonhon\nIdo alana umbahen na jinou hamu angka dongan sabutuha, hula-hula, boru, bere, dongan sahuta rodi angka ale-ale, asa rap hita antong martangiang tu Amanta Debata asa gabe jabu na marsahala on, jala sai horas jala hipas sude keluarga mangingani jabu on.\nBa ianggo ido hape lapatan ni parpunguanta on na uli ma i tutu jala na denggan. Toho do i tutu na nidok muna i, naeng ma jabu na marsahala bagas on. Jabu sipabereng-bereng on jala jabu hinalomoan ni angka dongan sahuta dohot angka sisolhot ma jabunta on. Sai dapot ma antong songon ni dok ni umpasa ;\nMabaor aek puli sian tano ni simamora\nHot ma jabunta on bagas nauli, Inganan marlas ni roha\nOn pe anggidoli sai manumpak ma Amanta Pardenggan Basa i sai di ramoti ma tongtong jabunta on, sai hotma bagasta on di batuna, togu di rangsangrangsang na jala momos di pangarahutna.\nMarbulung ia tandiang, Marboras ia singkoru\nSai gok ma jolma di ginjang, Gok nang mas di si dabu-dabu.\nDi hita na marhaha maranggi, borunami dohot bere, suang songoni nang dongan sahuta nami , tarlumobi ma di hamu Hula-hula nami , nunga tangkas rap umbegesa hita partording ni ulaonta di sadarion on, jala na tong-tong dope nasida mangido tangiang sian hita naung ro mangadopi ulaon on, asa marsiaturan mahita. Inna roha nean songonon ma partordingna :\n1. Mandok hata ma Hita namardongan tubu.\n2. Mandok hata ma Boru nami, dohot Bere/Ibebere.\n3. Mandok hata ma dongan sahundulan nami Raja ni Dongan Sahuta.\n4. Dung sidung dongan sahuta, pasahathon nami ma partingkian tu Hula hula.\nJala laos hula hula ma, paampuhon tu hasuhuton.\n5. Mangampu ma hasuhuton\nBoha di hita namardongan tubu suang songoni nang dongan sahuta tarlumobi Hula-hula nga denggan i didok rohamu ? (Biasana dialusi ma nga denggan be i).\nDang jadi pangampu Dongan Sahuta, ai Raja do nasida jala na niontang do nasida. Artina digokhon pe nasida asa dohot do martangiang tu Amanta Debata asa di pasu-pasu hasuhuton.\nDung ris horong ni hula-hula mandok hata biasana di paampuhonma tu hasuhuton, dohononna ma: Nunga liat hami pasahat hata nauli hata nadenggan, asa ampu hamu martonga ni jabu.\nMauliate ma tutu Raja nami,\nSongon i ma nang di hita, ala tingkina nama hita mangampu hata nauli hata nadenggan naung dipasahat tu hita, asa mangarade ma hita.\nJullak-jullak na i bahenon tu tabu-tabu laho boanon tu jabu\nHata-nauli hata pasu-pasu marhite tangiangmu namanghaholongi hami\nTarlumobi ma i sian Hula-hula nami ampuon nami ma antong\nmartonga ni jabu, botima.\nPASAHAT PISO PISO DOHOT PARSITUAK NATONGGI\nAndorang so mangampu, jolo dipasahat ma Piso piso dohot parsituak na tonggi tu hula hula.\nMANGAMPU MA HASUHUTON\n· parjolo ma boru, jongjong ma sude boru.\n· paidua ni suhut, jongjong ma sude.\n· Suhut sihabolonan.\nHata pangampui on\nDihamu haha anggi, boru nami suang songoni nang raja ni dongan sahuta, mauliate ma hupasahat hami di harentaon ni roha mu mangadopi gokhon dohot jou-jou nami, suang songoni di akka nadenggan na binaen mu , sai Tuhanta ma nambalos sude na i, asa songon nidok ni umpasa ma dohonon:\nTampulan sibaganding di dolok ni pangiringan\nHoras ma hita namarhaha maranggi, marsipairing-iringan.\nTu hamu Hula-hula nami,\nMauliate di sude nauli nadenggan naung pinasahat mu tu hami.\ntangkas do hu pangkilalahon hami, burjumu marboru,\ndipasahat hamu dengke simudur-udur, dengke sitio-tio, dengke sahat\ndipasahat hamu ulos holong ulos si ganjang rambu.\nAnggiat ma antong asi roha ni Tuhanta sahat ma tu hami pamoruonmu songon pasu-pasu naung pinasahatmu marhite tangiang dohot elek-elek tu Tuhanta Debata.\nMolong tung mardomu sirang pe hita pe annon sian bagas on, tangiang nami di hamu Hula-hulanami sai di dongani Tuhanta ma hamu sahat tu bagasmu ganup marsada-sada. Asa songon ni dok ni umapasa m a dohonon:\nTarsingot tu Hata nauli hata nadenggan naung pinasahat mu,\nAbing ma i antong di abingan nami, Tuak di abara nami, Jala hot ma i antong disimanjujung nami,\nAsa songon ni dok ni umpasa ma antong dohonon nami:\nDi tutup hula-hula ma dohot tangiang.\n............ Horas ma di hita ...............


BANGSO BATAK MYCULTURED: Pardomuan ni Marga NAIBAHO tu Marga SIHOMBING\nMYCULTURED. Horas ma dihita salahutna, jumolo sahali andorang sohusurat on, marsantabi au tu sude akka Raja ni dongan tubukku, tarlumobi sombakku tu akka hamu daoppung,akka damang,dohot haha anggikku mangihut ma muse tu boru nami sudena.\n*kami menulis ini bukan untuk provokasi atau sumber pertentangan, sejarah bisa saja dibuat menjadi 1001 versi, yang terpenting adalah bagaimana sejarah itu tercatat dan tertulis sehingga menjadi kekayaan budaya dan sastra untuk anak cucu kita kelak, sehingga mereka tidak disebut SIHOMBING PINGGIR (hanya menyandang marga, namun tidak tau sejarah)*\nPardomuan ni Marga NAIBAHO tu Marga SIHOMBING *\n(asal usul ni Ompungta si DATUGALAPANG)\nIa marga Naibaho ima, anak no 1 (siangkangan) ni SiRaja Oloan do , mangaranto ma Naibaho on sahat tu Pusukbuhit jala mambuat boru ma ibana disi, boru ni tulangna Limbongmulana. Marpinompar ma Naibaho 4 anak dohot 2 Boru, ia anak no 1. ima namargoar Porhasjapjap, anak no 2. Tolpaklading, no 3. Guru Sodumpangon, no 4. Guru Helung jala sude halakhon, Naibaho do marga na. Marhuta di Pangururan do si Porhasjapjap jala mangoli disi do ibana, marpinompar ma ibana anak no 1 Siahaan (goar do on, ndang marga, ia marga na hot do Naibaho), no 2. Sitangkaraen, no 3. Sidauruk, no 4. Huta Parik, no 5. Siagian.\nSian anak na no 1. Siahaan Naibaho i, marpinompar ma ibana 5 Anak dohot 1 Boru jala songon on ma partording na: no 1. Op. Bonabius, no 2. Op. Pisarlangit, no 3. Simanjalo, no 4. Inarnaiborngin, no 5. SiBoru Naitang (Boru), no 6. Si Amporik (si Amporik on laho do tu Sidikalang alai gabe Sihotang do marga ni pinomparna disi).\nIa Inarnaiborngin silinduat (kembar) do ibana tubu dohot ibotona SiBoru Naitang jala masihaholongan do nasida ndang sian pamotoan ni amang na Siahaan Naibaho i. Dung tang pamatang ni SiBoru Naitang, dipamuli Siahaan Naibaho ma ibana tu anakni Ompu Palti Sinaga na sian huta Urat hape, ndang diboto tung naso lomo do roha ni SiBoru Naitang tu anak ni Sinaga i, ai sai tu ibotona Inarnaiborngin do rohana, songoni pe Inarnaiborngin, diihuthon do ibotonaon sahat tu huta ni Sinaga di Urat jala martabuni-tabuni do ibana manjumpangi ibotonai.\nAla tung i ma holong ni roha ni halaki nadua, mardos ni roha ma Inarnaiborngin dohot SiBoru Naitang naeng pamatehon Sinaga sinonduk ni SiBoru Naitang. Di na sahali, didok SiBoru Naitang ma tu simatuana Ompu Palti Sinaga asa mebat ma jolo nasida tu huta ni natorasna di Pangururan dohot Sinaga sinonduk na i. Di oloi Ompu Palti Sinaga do pangidoan ni parumaen nai jala denggan do dipaborhat halak i nadua.\nDi tingki na borhat halak i, mangihut do sada biang ni Sinaga i mandongani, ndang sian pamotoan ni Sinaga i, mangihut do tong Inarnaiborngin sian na dao ai, naung songoni do sangkap ni halak i na dua dohot SiBoru Naitang. Dung sahat di Urukbolon, maradian jala marbornginma jolo halaki disi, hape las disi do dipusa jala diseat Inarnaiborngin Sinaga i, laos mate ma tutu Sinaga i. Digulang Inarnaiborngin ma bangke ni Sinaga i tu rura na disi. Didatdati SiBoru Naitang ma mardalan tu huta ni Natorasna di Pangururan rap dohot Inarnaiborngin alai, di na naeng sahat halak i dihuta, dipajolo Inarnaiborngin ma antong sahat di huta asa songon na sasada SiBoru Naitang antong harorona. Songon na longang do antong roha ni Siahaan Naibaho alai ndang pola ganjang disungkun boru nai.\nNdang sian pamotoan ni Inarnaiborngin, mulak do biang ni Sinaga i sasada sa tu huta Urat ala naung mate tuanna. Gaor ma tutu sahuta ni Ompu Palti Sinaga mamereng parmulak ni biang i sasada sa, gabe diarah hon ma biang i asa patuduhon inganan parsiranganna dohot tuanna. Gabe dapot ni Ompu Palti Sinaga ma antong bangke ni anak na i di rura Urukbolon, alai, ianggo pamotoanna antong, SiBoru Naitang do na maneat Sinaga anak nai ai ndang diboto na adong Inarnaiborngin di tingki i. Humalaput ma Ompu Palti dohot angka dongan sabutuhana borhat tuhuta ni Siahaan Naibaho laho mangido uhum.\nSongonon ma didongkon Ompu Palti dung na jumpang ibana dohot Raja ni Parboru marga Naibaho :\n“Ia on do Rajanami, uhum na so dung ro do on, patik naso dung masa pambahenan ni Boru muna i, ai dibunu do Sinondukna ! Jagar do nasida hupaborhat dohot Anakki, laho mangebati hamu, hape ido dalanna laho mamunu Anakki, on pe, paboa hamu ma uhum sidabuhononmu tu Boru muna asa hutangi hami !”\nMangido tingki ma antong Siahaan Naibaho asa disungkun ma jolo SiBoru Naitang. Di na mangkatai Siahaan Naibaho rap dohot angka dongan tubu na, gabe diboto ma antong na masi haholongan do SiBoru Naitang dohot ibotona Inarnaiborngin jala marporhas (mengandung) alai, dang pola didok SiBoru Naitang na Inarnaiborngin do na maneat Sinaga i, gariada, las diolohon SiBoru Naitang do na ibana maneat sinonduk nai.\nGabe songonon ma antong alus ni Parboru tu Paranak marga Sinaga i : “Ba ido tutu, hami pe dohonon nami do naso uhum do na binahen ni Boru nami i, on pe, balga ni uhum naso targarar do, ba, nongnongan nama Boru nami i tu tao”.\nAlai, andorang so dialusi Naibaho sungkun2 ni Raja Paranak Sinaga i, marpadan ma Raja Naibaho dijolo ni sude dongan sabutuhana mandok ; naso hea adong anak na margoar Inarnaiborngin jala ontak nion, ndang jadi dohonon goarna manang di dia pe songoni pe manaringoti. Asa ingkon haruar ma Inarnaiborngin sian huta borngin i, jala ndang jadi dohononna na Naibaho do marga na manang tu dia pe ibana laho. Ditingki i, boi do pamate on jolma naso marmarga manang bahenon gabe hatoban – ndang adong uhum na.\nDung dibege Inarnaiborngin dohot SiBoru Naitang ujung ni uhum na dabu tu halak i nadua, maporus ma halak i nadua laho tu huta ni ama paitonga (Sidauruk), disi ma ditinggalhon Inarnaiborngin SiBoru Naitang. Hape, diboto amanguda (Sidauruk) nai do hata ni uhum i, gabe ditangkup ma SiBoru Naitang jala diboan ma mulak tu Pangururan.\nAla denggan do pamatang ni SiBoru Naitang ditingki i, gabe dipaima Naibaho ma antong asa jolo sorang dakdanak na dibortian i. Dung sahat tingki na, sorang ma tutu sada anak baoa sian SiBoru Naitang - nanisuan ni Inarnaiborngin – dibahen ma goarna Sitindoon (Sitindaon) jala ompungna Naibaho Hutaparik ma pagodang-godang las marhuta di Pangururan do Sitindaon on.\nDang sadia leleng dung na sorang i Sitindaon, ditalihon Naibaho ma batu na dokdok tu pamatang ni SiBoru Naitang dungi digulang ma ibana tu tao i, alai sai mumbang do muse. Marsogot nai, dibahen ma muse batu naum dokdok alai, sai tong mumbang muse tu ginjang. Pola loja halak i manganongnongi ganup ari, ujungna di dok SiBoru Naitang ma songonon :”Malojahu ma ahu ale Amang napinanongnongnongnong muna i, maradu marsingkor huhilala ganup ari. I pe, bahen hamu ma sada tambakku, suan hamu ma disi hau jabijabi asa adong parsiaunan boruadi. Miahi hamu ma sada manuk di ahu, bahen hamu ma sada hajut dohot sada lage, peakhon hamu ma sude i di tambak i, asa bulus mate boruadi”.\nDung dibege songoni hata ni SiBoru Naitang, dibahen halak i ma tutu songon na pinangidoan na i, dung i, dipangido SiBoru Naitang ma asa ditalihon sada Losung dohot Andalu tu pamatang na las mardalan ma ibana tu tao i, torus sahat tu toru laos so tarida be....\nIa tambak i, gabe Parsombaonan ma i di ujungna sahat tu sadari on.\nSaonnari pe, molo marsolu sian Pangururan, molo sai marputa-putar solu i ndang olo morot, sungkunon ni par solu i ma tu angka sewa na manang na adong boru Hombing disi, dipangido ma tu boru Hombing i asa marnapuran jala ditijurhon ma napuran i tu tao huhut didok ma hata na (dang dapot penulis hata nai). Alai, molo pajingar hu mas na pinangke ni boru Hombing on, olo do dang sae holan tijur2 ni napuran i, ingkon dohot ma mas na pinangke ni boru Hombing on danggurhononton tu tao asa boi morot solu i. I do sai dipasingot angka natua-tua ni boru Hombing (khususna br. Hombing pinompar ni Datu Galapang) asa unang pola dipangke angka mas perhiasan ditingki marsolu di tao i. Boasa ingkon holan boru Hombing ? – Uduti hamu ma jolo manjaha turi2an on.\nIa Inarnaiborngin, dung na ditinggalhononna SiBoru Naitang dihuta ni amangudana Sidauruk, laho ma ibana maporus tu Sihotang, sian i muse, sahat ma ibana tu Lintong ni Huta. Jumpang sa ma disi sada mata ni aek ditopi ni huta i jala dibereng ma sada halak na toho mardengke disi (on ma Raung Nabolon Lumban Toruan), las gabe rap mardengke ma disi Inarnaiborngin nang pe songon na dipadao-dao parhundulna. Alai, nang pe rap mardengke halak on, masi paidaan, alai dang masi sungkunan, songon nidok ni umpama do jumpang di nasida :\nUrat ni gandang gundung, Gundung tu pamaoran, Patampaktampak hundul, Pulikpulik pandohan !\nRaung Nabolon pe antong dibereng jala diboto do haroro ni Inarnaiborngin, dang sadia leleng tubu ma dibagasan rohana songonon : ”Togos ni baoa on, ai na boi gadisonku baen hatoban, nunga adong balanjongku.” Hape, las i do tong dibagasan roha ni Inarnaiborngin.\nAla dos do na dibagasan roha ni halak i na dua, marsiranggut marmoncak ma halak i, pola do tolu ari tolu borngin ninna barita i, alai dang adong na talu manang na monang. Ala naung loja do halaki na marsiranggut i, gabe mardenggan ma nasida jala masi tandaan ma halaki nadua; Raung Nabolon LumbanToruan – Inarnaiborngin (alai ndang pola didok marga na Naibaho i, ai nunga songoni uhum na).\nRaung Nabolon pe antong ndang pola didiori asal ni Inarnaiborngin on ai dung na marsiranggut i, tubu do dibagasan rohana naeng bahenonna gabe ulubalang ni huta Inarnaiborngin mamereng hagogo on jala habeguan ni Inarnaiborngin ai ditingki i, naeng masa do hamusuon dompak marga Marbun. Inarnaiborngin pe sangkap do rohana naeng marhuta di Lintong ni Huta ai so diboto be naeng laho tudia.\nGabe marpadan ma Raung Nabolon dohot Inarnaiborngin songonon :\n“Marpege sangkarimpang jala maransimun sada holbung, ia manimbung rap tu ginjang, marobur rap tu toru maralohon musu”. Ditogihon Raung Nabolon ma Inarnaiborngin tu huta jala dibahen ma ibana gabe ulubalang las dietong ma songon anggina.\nDung manang sadia leleng, ro ma tutu marga Marbun manorbo Lintong ni Huta, masa ma parporangan dihuta i jala mate do anak ni Raung Nabolon si paiopat disi (ndang dapot goarna). Mansai marsak ma tutu roha ni Raung Nabolon, didongkon ma tu Inarnaiborngin asa molo boi patalu on ni Inarnaiborngin marga Marbun, baen on ma ibana gabe anakna jala las ibana ma antong pagodang-godanghon nanioli ni anak si paiopat i saulahon. Dirobo Inarnaiborngin ma parmanuhon (marhite hadatuonna) naeng maningkir gorakgorahan ni manuk i manang na boha do bahenon na manaluhon musu. Ai molo sian torop ni jolma songon naso taralo do torop ni marga Marbun na manghaliangi huta i. Dung bagas borngin, laho ma Inarnaiborngin tu parbornginan ni Raja Marbun dompak dangsina ni huta i, ai ala ni hadatuonna, boi do ibana mamolus dang parbinotoan manang dibereng angka musuna. Dapot na ma parpodoman ni Raja Marbun i jala renge do ibana modom las, ditallik Inarnaiborngin ma uluna jala diboan ma ulu ni Raja Marbun on mulak tu huta. Dung sahat dihuta, digantunghon ma ulu ni Raja Marbun on di Galapang ni sopo huta i, dibahen ma bohi na dompak haroroan ni huta.\nGaor ma tutu angka marga Marbun manogot nai, ai jumpangsa holan pamatang ni Raja nai do na adong hape dang marulu be. Hape nunga marsurak-surak par Lintong ni Huta asa diuduti muse na marporang i. Dibereng angka Marbun i ma antong ulu ni Raja na jala bollang matana gantung di Galapang ni sopo huta i. Humahebo ma sude angka Marbun marlarian dilele Inarnaiborngin dohot angka pasukanna.\nLas ma roha ni Raung Nabolon dohot sude angka dongan sabutuhana mamereng hagogoon dohot habeguon ni Inarnaiborngin, marpesta ogung masude sahuta manghantushon goar ni Inarnaiborngin gabe si Datu Galapang jala Lumban Toruan ma marga na, anak si paiopat ni Raung Nabolon.\nSaut do Datu Galapang pagodang-godang hon na nioli ni anak Raung Nabolon si paiopat naung mate i, jala marpinompar ma ibana tolu anak, ima :\n1. Tuan Guru Sinomba\n2. Juara Babiat (adong do barita nion na asing)\n3. Datu Ompu Lobi Nasumurung.\nJadi, sahat dibingkas on, gabe songonon ma tarombo ni ompungta si Datu Galapang i ;\nComposed by JSihombing (Op. Jonathan) Latest edition 01 April 2009\n* Seperti yang dituturkan oleh Bp. WM Hutagalung th 1926 kemudian dibukukan oleh Penerbit Tulus Jaya thn 1991 dengan judul “Pustaha Batak” dan diperbaiki oleh Bp. St. R. Lumban Toruan th 2009


Home » sermon » Hesekiel 34:11–16\nPatujolo || Hesekiel tarjou gabe panurirang ditaon 593 SM, napatupahon rencana pembaharuon ni bangso Israel di Palestina. Panurirangonna di titik berathon ibana do taringot tu ari sabbat dohot bagas joroni Debata. Marhite panurirangonnai dipatuduhon Hesekiel do pengalaman pribadina, mamungka sian panjouonna,parsorionna rap dohot bangso Israel dna. Hesekiel namarlapatan “Jahowa patoguhon/Allah menguatkan” anak ni si Busi. Kitab Hesekiel salah satu kitab dalam PL yang berasal dari zaman pembuangan sekitar tahun 593-571 SM, yang menggambarkan tahapan baru nubuatan Israel. Tarjou Ibana laho patoguhon roha ni bangsoi natongon tarbuang, pasahathon baga baga haluaon. Godang hamaolon di adopi bangsoi dihabuangan I,dimana umat itu sulit beribadah kepada Allah, mereka diharuskan menyembah dewa dewa dan tidak mendapatkan keadilan dan keamanan dari raja babel, alani gabe mandele bangsoi jala dibagasan keputus asaan, bahkan peminpin pemimpin Israel yang turut terbuangpun tidak lagi mampu menguatkan hati umat itu,dikondisi nasongonima Hesekiel dipangke Debata paulakhon ngolu dohot pangkirimon ni Bangsoi.\nUlaon parmahan/gembala nunga ulaon nasomal dibaritahon di padan narobi. Panguhum 20:16patoranghon, “sian saluhut halak natorop I,adong 700 baoa napinillit ,angka panjaluk,saluhutnai pande mangambalangkon batu manghonahon obuk sada, jala dang pilit.nasida ma angka parmahan di palestina na malo mamangke ambalang ( umban/bandil), ninna angka parmahan I dang pola mardonganhon panangga laho marmahani angka dorbiana be. Naadong diangka parmahan I ima “hajut” inganan ni angka sipanganon nasida dungi muse tungkot/tongkat/batahi ( tongkat pemukul/gada, Psalm 23:4) ido dipangke nasida laho papunguhon angka pahan pahanan nasida, pahean nasida pe sian imbuluni biru biru do. Ualaon parmahan sada ulaon na hurang sangap doi/ ulaon na lea, alani jot jot do nasida dang diparsangapi alani ulaonna I,baik di angka panghataion, paradaton(peraturan peraturan masyarakat),dang mangulahon ruhut partangiangon,dang marbasu laho marsipanganon,dna.jala bahkan inganan nasida pe di lading do.\nDi Hesekiel 34:2 di dok, “ale anak ni jolma,ikkon manurirangi maho taringot tu halak siparmahan Israel. Jala dohononmu ma tu nasida, tu angka parmahan i: “songonondo hata ni Tuhan Jahowa, marjea ma halak siparmahan Israel, angka namarmahan dirina sambing, nda ikkon angka biru biru nian parmahanon ni angka parmahan? Hataon ditujuhon tu angka pemimpin/pangituai ni bangso I naso dung be mangulahon hasintongan hombar tu ulaon nasida. Nunga gabe angka parmahan najahat nasida, naso manulahon ulaonna dohot denggan, gabe parmahan na gagal nasida laho patuduhon tanggungjawabna tu napinarmahan nasida. Di ayat 2-6 dipatorang,holan naringkot dinasida sambing do dipikkiri nasida , manakko, pamokmokhon dirina. Diseati do biru biru I,digadis, dipasombu marserak, ndang diradoti. Di Jeremia 23:1, marjea ma parmahan,angka namangago dohot paserakhon biru biru na huparmahani, nina Jahowa. Dibahen I boti hatani Jahowa, Debata ni Israel dompak angka parmahan, angka namarmahan bangsongku, nunga di paserak hamu punguanKu, jala dionjar hamu, jala ndang dimata matahon hamu nasida , idama luluhononKu ma tu hamu hinajahat ni pambahenan muna ninna Jahowa (Jeremia 23:2) ala hajahaton ni angka parmahan I, Debata mengambil alih ulaon I, gabe Ibana sandiri nama marmahani jala manguluhon biru biruNa (ayt11), jala uhumon ni Debata angka parmahan na jahat ( Jer 23: 11-16). Mangalului angka namago, mamboan mulak angka na tardempar, paluahon, mambaluti angka namabugang, margogoihon angka nagale/marsahit. Sian I naeng boi antusanta Debata patupahon pemulihan secara total tutonga tonga ni angka biru biruna, jala patar do tarida disi “Asi ni roha ni Debata”, ndang lomo rohaNa mago biru biruNai nanggo apala sad ape, bahkan ditadingkon do na 99 I holan mangalului nasada nari, ima ringkot ni biru biru I diadopan ni Debata, laos ima patuduhon paboa parmahan na denggan/burju Debata ( 1 Musa 48:1-5,Psalm 23, Jer 31:10). Dungi pahoton ni Debata ma muse sahalak parmahan haposanNa (ayt23) dibagasan hasintongan do parmahanon ni Debata nasida ( psalm 78:71; Jes 44:28, 63:11; Jer 2:8, 10:21; Sak 11:4-17). rohahononNa do biru birunai marhite namanogu tu jampalan nalomak, huhut didolok natimbo inganan nasida bahenonni Debata. Di padan narobi ,dipatudos do debata songon parmahan Israel ( 1Musa 49:24, Psalm 80:2) nalambok pangaduna (Jes 40:11) siapata parmahanionni boi berbentuk uhum molo hona uhum ni debata nasida ( Jer 50:6; 51:23, Sak 13:7) di ayat 16 adong pandohan naringkot tangkasanta didok”…alai anggo namokmok I dohot nagogoi siaphononKu do, Ahu sandiri tahe marmahansa marhite hite uhum (.. tetapi yang gemuk dan kuat akan kubinasakan sebab Aku gembala yang melakukan apa yang baik ). Hata “siaphononKu” namarlapatandoi uhum ni Debata tu angka naso patupahon lomo ni Rohana, bahkan namanegai angka punguan ni Debata, di ayt 1-8 nunga tangkas dipatuduhon pangalaho namambahen muruk Debata, alani ikkon adopan nasida ma Debata,laho mempertanggungjawabhon pangalaho/pambahenan nasida dompak biru biru/bangso ni Debata. Hata siaphononKu ditujuhon tu angka namangulahon hajahaton. Pandohan “n amok mok, nagogo, ima angka keluarga kerajaan/ para pembesar intana, termasuk angka sintua ni malim na dibagas joro.\nMiserikordias domini ido goar ni minggunta namarlapatan “ gok asi ni roha ni Jahowa do tano on” Psalm 33:5b. napatuduhon holong nang panghophopon ni Debata. Pertolongan dan kepedulian Allah sebagai gembala melepaskan umatnya dari ketidak adilan, ketertindasan, menandakan bahwa Allah tidak sekalipun meninggalkan umatnya, bahkan dengan Nas ini Allah menunjukkan kasihnya yng begitu besar. Di Johannes 10:11 didok Jesus do parmahan na denggan do Ahu….na rade manghophop angka napinarmahanna, pola sahat tu namaneahon hosa, ido naung tahalashon marhite PASKAH naung tapestahon. Jesus natarsilang,jala naung hehe I, manghamonanghon ngolunta songon biru biruNa hita, ndang diloas hita marhinamago. Marhitei natongtong do hita patuduhon tanggungjawabta songon biru biru tu adopan ni Debata, ima marhite haunduhon, hasatiaonta tu Ibana naung mar asinirohai, ayt 17-22 tangkas do uhum nang tu angka biru biru I molo sohombar ngoluna tu si Parmahan i..\nLaos paingothon hita do nang turpuk on, disaluhut silehon lehon ni Debata na sahat tu hita boha do hita mamangke I asa unang maralo tu lomo ni roha ni Debata. Lumobi songon naposo/parhalado hita,naeng takkas jumpang pangulaon nadenggan ( 1Pet 2:21) jala asa taulahon haparmahanion I dohot denggan dibagasan biar maradophon Debata. “unang songon na pinaksa, sian las niroha ma mangihuthon Debata, unang alani pangomoan hailaon, sian ringkot ni roha ma (1 Pet 5:2). Ai sian hamoraonna do saluhut hita manjalo, ima asi ni roha na so marnamontok…\nby Biv M br Siahaan\nDi posting oleh : Rivai Silaban Update pada : 2:40 PM


Panurat Alm St. D.P. Hutagalung (Opung ni si Salomo): PANGHATAION DI ULAON PAMULI BORU/PANGOLIHON ANAK\nPinatomu ni : Amang Simanjuntak\nD. MARTONGGO RAJA - MARRIA RAJA\n1. Molo ulaon alap jual (ulaon di parboru) ulaon sadari digoari ma i paulak une,\n2. Molo ulaon taruhon jual (ulaon di paranak) ulaon sadari digoari ma i maningkir tangga.\n• MASUK TU BAGAS\nPROTOKOL NI PARBORU: “Di hamu pamoruonnami na ro mandapothon hami di tingki on (molo diboto, margana ma dijouhon). Nunga ro hamu mandapothon hami, jadi apala dia do lapatan ni haroromuna, tangkas ma paboa hamu.”\n“Mauliate ma Tulang di haradeon ni rohamuna manjangkon haroronami….”\n“Taringot di sungkun-sungkunmuna tu hami, ia haroro-nami tu bagas muna on panggabean parhorasan do. Botima Rajanami….!!.”\nPROTOKOL NI PARBORU: “Molo songon i do Amangboru, mauliate ma.”\n[Disuru ma boru nasida manigat nabinoan ni paranak, jala laos didokma asa dipature jala dihobasi nabinoan nasida i.]\n“Di hamu Tulang…, molo naung rade hamu, asa ro hami nian mandapothon hamu.”\n(maksudna laho pasahat tudu-tudu ni sipanganon)\nPROTOKOL NI PARBORU: “Di hita namardongan tubu, Raja ni Boru, Bere, dohot Raja ni Dongan Sahuta, ala naeng ro ma Raja ni Pamoruonta mandapothon hita, asa rap manjalo ma hita.”\n“Songon hata ni situa-tua ma dohonon :”,\n[Diolophon natorop, “horas ma tutu!”, laos masijalangan.]\nPROTOKOL NI PARBORU: “Di hamu Raja ni Pamoruonnami, hami pe naeng ro ma man-dapothon hamu.”\n“Di hamu Raja ni Pamoruonnami, di son hupasahat hami tu hamu dekke simudur-udur, dekke sitio-tio, dekke sahat, dohot pangidoan tu Tuhanta, asa sai mudur-udur ma hamu tu dolok tu toruan, tio ma aek inumonmuna, jala sahat ma angka nauli angka nadenggan di hamu.”\nDiolophon angka natorop, “Ima tutu.”\nPROTOKOL NI PARBORU: “Ala hamu do na ro mandapothonhami Amangboru, ba asa marsipanganon hita, sian hamu ma namamboan tangiang. Hupasahat hami ma tu hamu.”\n[Diolophon natorop], “ima tutu….!”\nPROTOKOL NI PARBORU: “Di hita na mardongan tubu, Raja ni Boru, Bere, lumobi di Raja ni Dongan Sahuta, molo tung di jolo ni hasuhuton pe tudu-tudu ni sipanganon on, ba na rap mangadopi ma hita di son.”\n[Dung i disuru ma pamoruonna maneati aliang-aliang dohot ate-ate ni sipanganon i (somalna nian, sian pamoruan ni paranak do, alai dos ni roha nama i).]\n“Di hita namardongan tubu, suang songon i di Boru, Bere nami, molo tung di jolo ni hasuhuton pe dekke napinasahat ni Raja i, naung rap manjalo ma hita di si ate?”\nDiolophon uduran ni paranak, “Nauli….!!!.”\n• DUNG SIDUNG MARSIPANGANON\nPROTOKOL NI PARBORU: “Di hamu Raja ni Pamoruonnami, nangkin tangkas do dipasahat hamu tu hami tudu-tudu ni sipanganon na marsaudara. Didok hata ni natua-tua, Andorang so diseat raut jolo diseat hata.”\nPROTOKOL NI PARANAK: “Nauli Tulang. Taringot tu tudu-tudu ni sipanganon naung hupasahat hami tu hamu Rajanami, ba surung-surungmuna do i. Botima Tulang!”\nPROTOKOL NI PARBORU: “Mauliate Amangboru. Gabe jala horas ma di hamu.”\nPROTOKOL NI PARBORU: …..\nPROTOKOL NI PARBORU: “Alai mangido tingki hami satongkin, asa jolo mangalap hata jala masipasangapan jolo hami na mardongan tubu.”\ndijalo haha (anggi) ni hasuhuton parboru ma pangidoan ni suhut (protokol ni parboru) i. jala dung tangkas masipasangapan, diputushon ma sahalak sian nasida gabe parsinabung (raja hata). langsung ma parsinabung i manghatai.\nPARSINABUNG NI PARBORU: “Mauliate ma di hamu suhutnami. Tangkas do dipasangap hamu hami dongan tubumu. Hujalo hami ma pangidoanmuna i. Toho do i tutu, sada songon daion mual do hita nasailaon, si sada anak si sada boru. Sahali nari mauliate ma di suhut-nami.”\n“Nauli Rajanami, alai lehon hamu jolo tingki di hami pamo-ruonmuna, asa jolo masipasangapan hami namardongan tubu.”\nJala dung dos roha ni paranak, ditontuhon ma sahalak parsi-nabul nasida. Jala langsung ma Parsinabung i manghatai.\nNB: NIAN SIAN MULANA PE NUNGA HIRA TANGKAS ISE NA GABE PARSINABUNG, BAIK SIAN PIHAK PARBORU SONGONI NANG PIHAK PARANAK. ALAI I DO HUROHA SENI DOHOT PANGALAHO NI RUHUT-RUHUT PARADATON I, LUMOBI DI NA MANAT MARDONGAN TUBU.\nPARSINABUNG NI PARBORU: “Tulang Raja Bolon, nunga rade hami.”\nPARSINABUNG NI PARANAK: “Mangkatai ma hita Raja ni Boru. Nunga tung las rohanami manganhon sipanganon nabinoanmuna i. Bosur hami mangan, sangat marlompan juhut na tabo dohot minum aek sitio-tio. Asi ma roha ni Tuhanta i, sai dipasu-pasu ma i, asa pamurnas ma i tu daging, saudara tu bohi, sipalomak imbulu ma i, sipaneang holi-holi, jala sipasindak panaili.”\nPARSINABUNG NI PARBORU: “Mauliate ma di hamu. Jala dohonon ma songon hata ni situa-tua:\nPARSINABUNG NI PARANAK: “Namanungkun ma Raja i di hata ni indahan masak dohot lompan na sosadia i. Alai jumolo ma hupasahat hami mauliate. Malambok pusu hami di panjalo, di panjangkonmu tu hami pamoruonmuna on.\nPARSINABUNG NI PARBORU: “Mauliate ma Raja ni boru, panggabean parhorasan do hape haroromuna di tingki on. I do nataparsinta. Alai, marangkup do nauli, mardongan do nadenggan. Asa siangkup songon nahundul, jala udur songon namardalan. Namanangkasi ma hami di hamu boru,\nPARSINABUNG NI PARANAK: “Tangkas ma tutu paboaon tu Raja i, siangkup ni panggabean parhorasan di haroronami mandapothon hamu di tingki on i ma:\nPARSINABUNG NI PARBORU: “Mauliate ma Amangboru…..”.\nNB: Andorang so dialusi boru ni hasuhuton, boi do dikembanghon angka panghataion. Misalna, didok: Ai borunami na dia, jala ise goarna, dst.\n• DITORUSHON MA MUSE PANGHATAION\nPARSINABUNG NI PARBORU: “Asa di hita namardongan tubu, Boru, Bere, Raja ni Dongan Sahutanami asa talehon pandapotta. Jala parjolo ma sian dongan tubu, haha doli/anggi doli, Boru, Bere, Dongan Sahuta.”\nPARSINABUNG NI PARBORU: “Jadi di hamu Raja ni Pamoruonnami, nunga dibege hamu angka pandapot sian hami. Nunga satolop hami asa hujalo hami ma haroromuna di napatua hata. Sai didongani Tuhanta ma hita sude jala dipasu-pasu angka ulaonta. Botima! Horas ma di hita saluhutna.”\n• MARHUSIP (MANGRANG-RANGI)\n“Taringot tu somba ni uhum, somba ni adat manang sinamot, Rajanami, nunga dos rohanami dohot tahinami, asa sisahali mangelekhon, sahali manombahon ma hami tu hamu, Rajanami, sitombol rambu pinudun. I ma jolo elek-elek pangidoannami.”\n“Mauliate ma di Raja ni Pamoruonnami…”\n“Nunga tangkas hubege hami pangidoan muna i, i ma di rencana ulaon alap jual, jala ulaon sadari, dohot di na sihalai manombahon hamu di sinamot ni borunami.”\n“Di hamu pamoruonnami…, taringot di ulaon alap jual dohot ulon sadari, mauliate ma. Alai molo taringot tu sinamot ni borunami, tung tangkas jala godang pasahat hamu, asa las rohanami hula-hulamu, lumobi ma i ala didok hamu di hami do ulaon. Asa ndang apala horbo, hoda dohot angka mas hupangido hami, alai tangkas ma godang bahen hamu, Amangboru. Botima!”\nBORU, BERE, PARIBAN: “Molo sian hami, songon nanidok ni hula-hula/tulangnami nangkin do. Asa las roha nasida, pasahat hamu godang sinamot ni paribannami i. Botima….!”\nPARSINABUNG NI PARANAK: “Mauliate ma di hamu Rajanami…!!”.\n“Suang songon i di paribannami dohot raja ni dongan sahuta ni Raja i. Malambok pusu jala lumbang panghilalaannami di naung tangkas dioloi hamu angka pangidoannami. Suang songon i di sinamot ni Boru ni Raja i, na naeng parumaennami, ima sitombol-rambu-pinudun. Ia godang ni sinamot na laho sipasahatonnami Rajanami, Rp 50.000.000 (lima puluh juta rupiah) ma. Asa las ma rohamu jala gabehon hamu ma i Rajanami. Botima….!!!\nCATATAN : SINAMOT NDANG TARMASUK SUHI NI AMPANG NAOPAT, ALAI UPA SUHUT MA I LANGSUNG TU NAMPUNASA BORU MULI.\n5. PAIDUA NI SUHUT, SIAN ANGKA OMPU NAMARTINODOHON,\nPARSINABUNG NI PARANAK: “Nauli ma i, Rajanami.”\nPARSINABUNG NI PARBORU: “Di hamu Raja ni Pamoruonnami. Asa dos tuatna, dos nang-kokna, molo tung adong sidohonon manang pangidoan mu tu hami. Hupasahat hami ma tingki on tu hamu.”\nPARSINABUNG NI PARANAK: “Mauliate ma Rajanami. Adong do sipangidoonnami tu hamu. Namauas jala masihol do hami di angka tangiang dohot pasu-pasu sian hamu Rajanami. Jala molo sian elek-elek pangidoan nami, asa sude ma hami pamoruonmu ulosanmu dohot ulos herbang di ulaon i muse. Songon i ma pangidoan nami.”\nPARSINABUNG NI PARANAK: “Mauliate ma Rajanami. Hujalo jala hugabehon hami ma i.”\n“Mauliate ma di Parsinabungnami. Tarsongon on ma konsep manang rencana nami:\n• Partumpolon di gareja tanggal [….]. pukul [……..]\n• Ting-ting parjolo tanggal [………..],\n• Ting-ting paduahon tanggal [……….].\n• Pamasu-masuon tanggal […….],, di gareja (tempat) [………..], dst.\n• Ulaon unjuk (pesta) di alaman ni parboru, gedung [………..], dst\n• Godang ni undangan tu paranak [………..] lembar dst.\n• Dohot angka na asing dope.\n“Mauliate ma di suhutnami. Jadi di hamu Raja ni Pamoruon-nami, taringot di angka parjambaran, nasomal i ma ate? Jala sidapot solup ma hamu pamoruonnami. Taringot tu namarsibuha-buhai, laos di bagas on ingananna, jala tamulai ma pukul 08.30 WIB dst. Boha Raja ni Boru, nunga uli rohamu di si?\nPARSINABUNG NI PARANAK: “Nauli jala nunga denggan i Rajanami. Alai, molo boi botoon nian, antar songon dia panjuhuti di ulaon i Rajanami?”\n“Mauliate ma di hita saluhutna, lumobi di Tuhanta. Jumolo hupasahat hami mauliate di dongan tubu, haha/anggi, raja ni boru, bere, dohot raja ni dongan sahuta nami, ima di naung rade rohamu mandongani hami …..dst. Suang songon i di pamoruonnami marga ….., dohot uduranmuna ….dst.\nPARSINABUNG NI PARANAK: “Hita pe na ro tu bagasan ni hula-hulanta di son, dos ma rohanta. Molo namangampu hata nauli nadenggan sian hita, langsung ma tu haha/anggi doli hasuhutonnami. Botima!”\nSUHUT/PAIDUA NI SUHUT SIAN PARANAK: “Mauliate ma di Tuhanta, mauliate ma di hamu sude hula-hulanami, pariban dst………\nPARSINABUNG NI PARBORU: “Nunga denggan mardalan ulaonta sadari on, jala nunga godang tahatai, tarang-rangi na hombar tusi, jadi asa mardalan ma ingot-ingot (hepeng).\n(Nunga diparade hian hepeng laho ingot-ingot i. Dipasahat pihak par-anak ma i tu Parsinabung ni Parboru, jala dipaulak ma muse sebagian tu pihak paranak, jala somal taida adong induk ni ingot-ingot i).\no DENGGAN DO MOLO DIJAHAHON ANGKA KEPUTUSAN NAUNG DISURATI HIAN DI HUSIP-HUSIP NA MANGARANG-RANGI. BOI DO SIAN PARBORU MANANG PARANAK MANJAHAHON KEPUTUSAN I.\no DUNGI PE BARU DIBAGI HEPENG INGOT-INGOTI. DIJOU MA CALON PENGAN-TIN, ASA MASIJALANGAN JALA MASITANDAAN DOHOT ANGKA TUTUR NA RO.\nPARSINABUNG NI PARBORU: “Boha amangboru…!!, Ala nunga renta jala singkop be ulaonta, asa taujungi (tatutup) di bagasan ende dohot tangiang. boha amangboru, ise ma namanutup….?\nPARSINABUNG NI PARANAK: “Mauliate ma rajanami….!!. sian hamu ma namanutup….”\nPARSINABUNG NI PARBORU: “Dos ma rohanta. ala di son do amparaniba …….., ba pinasahat ma tu nasida.”\n• ULAON MARHATA SINAMOT\n• PASAHAT TUDU-TUDU NI SIPAGANON\nSUHUT PARANAK: “Di hamu hula-hula nami ……..¦(didok margana), di ari na uli di bulan na denggan on hupasahat hami tu hamu tudu-tudu ni si panganon na marsaudara, tudu-tudu ni panggabean parhorasan ma on rajanami. Asa songon hata ni si tua-tua ma dohonon,\nHoras ma hamu na manjalo, horas di hami namangalean.\n(pasahat dekke) “Di hamu Raja ni Pamoruonnami…., asa dos tuatna dos nangkokna, mangarade ma hamu…!”\n“Di son hupasahat hami tu hamu dekke simudur-udur, dekke sitio-tio, dekke sahat. Asa sai mudur-udur ma hamu tu dolok tu toruan, sai tio ma angka ngolu-ngolu dohot mual inumonmuna. Sahat ma tutu angka nauli nadenggan jaloonmu sian Tuhanta, asa las ma rohamu. Botima!”\nPROTOKOL NI PARANAK: “Beha Rajanami…., isema na mambahen tangiang….?”\nHira di tingki nasatongkin i, dipasangap Protokol Parboru dohot Paranak ma angka tutur sian pihak nasida ganup taringot tu tudu-tudu ni sipanganon naung nijalo nasida (sian pamoruan/hula-hula) jala didok:\n“Molo tung di jolo ni hasuhuton pe i asa narap manjalo do hita di si jala tahalashon ma i.”\n“Di hamu Borunami…, asa seseati hamu jolo ate-ate dohot aliang-aliang on jala bagihon hamu tu angka tuturta.” Dibagihon angka borunasida i ma juhut nasineatan i tu angka tutur.\nPARSINABUNG NI PARBORU : (Sibagi Jambar) “Di hamu Raja ni Pamoruonnami…,”\n“Tangkas do nangkin dipasahat hamu tudu-tudu ni sipanganon tu hami, didok natua-tua: Asa jolo diseat hata asa diseat raut.”\n“Beha Amangboru…, hira songon dia ma partordingna?”\nPARSINABUNG NI PARANAK : (Sibagi Jambar)\n“Nunga nauli i Rajanami…..”\n“Ala naeng mulaanta ma namanghatai dohot raja ni pamoruonnami Raja …., asa martangi-tangian hita, lumobi ma di hamu Hula-hula dohot Tulang nami nahuparsangapi hami (didok margana jala digorahon sada-sada).”\nPARSINABUNG NI PARBORU: “Amangboru, didok situa-tua: Binsar ma mata ni ari, rondang ma mata ni bulan. Asa tamulai manghatai, pasahat hamu ma pinggan panungkunan.”\nPARSINABUNG NI PARANAK: “Nauli Rajanami (laos disuru ma boru nasida pasahathon tu jolo ni Parsinabung ni parboru). Soal bilangan (godang) ni hepengna disesuaihon do i tu godang ni sinamot. Alai 4 (opat) lembar ma hepeng dohot napuran, boras si pir ni tondi di pinggan pasu (adong do deba na mambahen jagal tango-tanggo).\n“Amangboru, dia ma laklakna, dia ma unokna. Dia ma hata-na jala dia ma nanidokna, botima.” Laos dibagi Parsinabung ni parbo-ru do hepeng panungkunan i tu dongan tubuna, jala disuru boruna muse pasahathon pinggan pangalusi tu Paranak.\n“Didok natua-tua, molo dung balga jala magodang anak, denggan ma i pangolihonon. Di tingki ari na salpu i nunga tangkas ro hami di mandapothon hamu di napatua hata dohot marhusip. Jala nangkin, Rajanami, nunga rap mangudurhon hita di anaknami dohot boru ni raja i tu gareja laho manjalo pasu-pasu parsaripeon nasida. Asa saonari, Rajanami, molo siat elek-elek pangidoannami tu hamu, na manungkun utangnami ma hami Rajanami, songon somba ni uhum, somba ni adat marhite-hite sinamot ni boru ni Raja i.”\nHAHA/ANGGI PARBORU: “Mauliate ma di haha/anggi. Molo pandapotnami, gabe jala horas ma.”\nBORU/BERE NI PARBORU: “Mauliate ma di hamu hula-hulanami. Molo sian hami boru dohot beremuna, gabe jala horas ma, jala sisada hata ma hami. Botima!”\n“Di hamu pamoruon nami Raja â€¦â€¦ (didok margana), molo sian hami horong ni hula-hulamu, nunga huida jala hupaihut-ihut hami angka panghataion-muna dohot raja ni pamoruonmu na margaâ€¦â€¦.. Asa molo sian hami, dohonon-nami ma songon hata ni natua-tua:\nPADUA NI SUHUT PARBORU: “Di hamu haha/anggi Parsinabungnami. Nang sian mula na pe nunga hupasahat hami panghataion on tu hamu. Tandoknami do tan-dokmu, tandok-muna do tandoknami. Molo pandoknami, laos i do pandokmu, ima na sisada anak sisada boru do hita. Asa hupasahat hami ma tu ho haha/anggi, torushon ma. Botima!”\n“Di hamu hula-hulanami dohot tulang………. (digorahon sude margana sahat tu hula-hula namarhaha-anggi dohot anak manjae, molo adong. Hula-hula ni anak manjae, ingkon hula-hula tangkas ni anak do molo adong naung hot ripe jala gok adatna).\n“Rajanami….., nunga tangkas nangkin hupangido jala huelek-elek hami raja ni hula-hulanami, dongan parhundulmu, taringot tu sinamot ni parumaennami, jala laos ulaon sadari. Di tingki on mangido hami di angka poda dohot panuturion sian hamu. Asa hupa-sahat ma tingki on tu Rajai. Hamu ma na masiaturan. Botima!”\n“Di hamu pamoruonnami, Raja …..., nunga sada hami sian horong ni hula-hula dohot tulangmu.\n“Di hamu pamoruonnami, Raja ….., nunga sada hami sian horong ni hula-hula dohot tulangmu.\n“Pos ma rohamu. Tangkas ma i pasahatonnami annon. Digora-hon Raja i ma i tu ise pasahatonnami.”\nPARSINABUNG NI PARBORU: “Amangboru…., ala nunga huoloi hami pangidoanmuna i asa pasahat hamu ma sinamot ni borunami. Jala patuduhon hamu jolo tu hami di son asa huetong hami. Botima!”\nPARSINABUNG NI PARANAK: “Di hamu suhutnami, borhat ma hamu pasahathon sinamot ni Boru ni Raja i.” Dipasahat ma i tu Parsinabung ni parboru laho dietong godangna.\n1. Pamarai (sijalo bara),\n3. Pariban (pariban ni borumuli manang namboruna),\n4. Upa Tulang (hula-hula, iboto ni inang boru muli).\n“Di hamu Raja ni Pamoruonnami, saonari sahat ma hita pasahathon jambar nagok tu tulang ni hela nami, ima sijalo tintin marangkup, haha parhundulnami Raja i Marga…….,” (laos digorahon asa mangarade jala borhat suhut parboru).\nHATA SIAN SUHUT NI PARBORU: “Di hamu haha parhundulnami (laos didok margana), tulang ni helanami, marnatampak do hami di son laho pasahathon jambar nagok tu hamu sian sinamot ni borunta. Otik so sadia pe on, las ma rohamu manjalo. Botima!”\n“Mauliate ma di hamu dongan parhundulnami Marga ……, marnatampak hamu tutu ro dohot pamoruonnami Raja ……….., mandapoton hami di son laho pasahathon jambar na gok i ma upa tulang, didok tutu tintin marangkup. Asa mulai sadari on si sada boru ma hita tutu songon hata ni umpasa na mandok:\n(diolophon, jala masijalangan)\n Laos di tingki on ma di pasahat hasuhuton ni paranak muse upa tulang tu sude horong ni hula-hula nanigokhonna.\n Tintin marangkup tu tulang ni hela dipasahat dung dijalo parboru pinggan panganan nasida.\nPARSINABUNG NI PARBORU: “Amangboru…, nuaeng pe pasahat hamu ma pinggan panganan nami.”\n“Di hamu Raja ni Pamoruonnami…., asa dos tuatna dohot nangkok-na, molo tung adong sipangidoon mu tu hami, hupasahat hami ma tingki on tu hamu. Botima!”\n“Mauliate ma tulang…, pintor boi do diadu hamu na di rohanami i. Adong ma tutu sipangidoonnami tu raja i, ima di sihol ni rohanami di angka pasu-pasu sian hamu, suang songon i di ulos herbang na mambahen las badannami. Molo boi siat elek-elek pangido-an nami asa sude ma hami ulosan muna. Botima Rajanami!”\n“Nauli ma i Raja ni Boru….. Sude do hamu pasu-pasuonnami, lumobi marhite-hite tangiang sian hami hula-hula muna. Alai, molo ulos herbang di tingki on sipasahaton nami tu hamu godangna 17 lembar (bulung) ma Amangboru, jala laos pasahaton nami do tu sude hamu ulos-ulos natino-nun sadari, asa gabehon hamu ma i. Botima!”\nPARSINABUNG NI PARANAK: “Mauliatema Rajanami. Nunga las roha nami manjalo i.”\n• Nasomal taida di tingki na pasahathon ulos hela, adong bunga-bunga ni ulaon i ma na adong sipata ende, tari-tarian, angka na denggan ma i tutu. Alai na mansai porlu dipasahat di tingki na pasahathon ulos i i ma ditariashon natoras ni boru muli ma di si harapan, pesan, pangidoan nasida, jala sude suhut parboru (nahundul di jolo) mandongani natoras ni boru muli.\n• Ala mardalan do tingki, unang ma nian marganjang-ganjang angka panghataion jala molo tung adong pe ende (lagu), ingkon na hombar ma i tu ulaon i.\n• Dung dipasahat Ulos Passamot dohot Ulos Hela, mangihut ma muse ulos tu Pamarai, ulos tu Simanggokhon, dohot ulos tu Sihunti Ampang (suhi ni ampang na opat).\n• Di tingki pasahathon ulos Passamot (paranak) ingkos tangkas do pasahaton ni parboru marhite-hite hata pasu-pasu, unang holan asal diuloshon. Molo tu si jalo todoan, boi ma ulos dipasahat sahali tolu manang opat, alai hot ma di pasahat angka pasu-pasu marhite hata pangidoan tu Tuhanta (marhite angka umpasa).\n• Songon soso-soso tu parboru, molo boi nian unang ma tapasahat ulos naung he dipangke (nata pe baru dope) tu paranak. Alana, gabe mangurangi holong di angka na martutur, jala muse, asa marlapatan manang bermakna ulos herbang i di na manjalo. Didok natua-tua martondi do ulos Batak. I do umbahenna godang ragamna songon makna ni ulos i.\n“Di hamu nahuparsangapi hami, hula-hulanami, tulang, bona tulang, tulang rorobot, hula-hula namarhaha-anggi, hula-hula anak manjae”\n“Rajanami…., molo adong nalaho sipasahatonmu tu beremu, asa hupasahat hami ma tingki on tu hamu. Alai molo tung siat elek-elek pangidoannami Rajanami…, asa laos di tingki on ma hamu pasahathon angka pasu-pasu, hata sigabe-gabe Rajanami…, Jala laos hamu ma namasiaturan. Botima….!”\n“Mauliate! Malambok pusu hami di sude pambahenan muna Rajanami….., Mauliate ma di hamu. Asa songon hata ni natua-tua ma dohononnami,\n“Di hamu Raja ni Pamoruonnami…., ala sian horongnami dohot sian hula-hula, nunga pasahathon angka ulos holong tu hela dohot borunami, asa hupasahat hami ma tingki on tu hamu.”\nPARSINABUNG NI PARANAK: “Mauliate ma di Raja i…...”.\nDi pasahat ma muse tingki tu hula-hula dohot tulang ni paranak, jala didok:\n“Di hamu hula-hulanami, tulang, bona tulang. Molo tung adong nalaho pasahatonmuna tu beremu, hupasahat hami ma tingki on tu hamu. Jala molo suman tu rohamu Rajanami, laos di tingki on ma hamu pasahat pasu-pasu dohot hata gabe. Jadi hamu ma Rajanami namasiaturan. Botima….!”\nPasahathon hata mauliate tu horong ni hula-hula dohot tulang ni Paranak. Ditorushon ma muse panghataion, jala didok:\n“Di hamu hula-hulanami….., ala nunga sae be sian horongnami pasahat ulos holong, hupasahat hami ma muse tingki on tu hamu. Hamu ma namangatur.”\n“Nauli Amangboru…..!!!, Molo dos rohanta, antar songon on ma nian konsep ni ulaonta na mangihut:\nPARSINABUNG NI PARANAK: “Nunga denggan jala uli be i Rajanami….”\n1. Dung sidung marhata sigabe-gabe, somalna langsung ma tu hasuhuton. Sada silompa ubi, sada silompa gadong, tung sada pe na pasahathon hata nauli, sude ma dapotan pasu-pasu.\nPARSINABUNG NI PARBORU: “Di hamu Raja ni Pamoruonnami….., ala naung dos rohanta, saonari ma taulahon ulaon sadari.”\nPARSINABUNG NI PARANAK: “Nauli Rajanami….”\nDiposting oleh H. Tondang (Am. Joshua) di Cibitung, Jam : 10.18\nDebby Adryansyah mengatakan...\nNauli nadenggan maon lae bukku munaon baen parsiajaran, songon nidokni uppasa ma dohonokku,\nLaklak naong hona surat ma naso boi aehan, hata nasinurat manaon naso boi lupahonon,\nSangkotan ni giring - giring timbo di pukkulan ni gareja, akka hata ulaon tung takkas di iring - iring hamu asa mura attusan ni naso umboto.\n28 April 2013 01.43\ngopass riverbridge mengatakan...\n24 Februari 2017 23.25


02.22 Gereja Katolik Maria P.O.K.-Sidikalang No comments\nYeh 2:2-5; Mzm 123:1-2a,2bcd,3-4; 2Kor 12:7-10; Mrk 6:1-6\n“Tung na so marsangap do panurirang ianggo di luat hagodanganna, di angka donganna sabutuha dohot di bagasna.” (Mrk 6:4)\nHea masa di tingki periodisasi Pangulani ni huria manang Vorhanger di sada stasi, adong sahalak ruas na pangalahona, parngoluanna, hapistaranna dohot rohana suman gabe pangula ni huria manang vorhanger. Angka ruas sude mamillit ibana, jala ibana pe ujungna olo gabe pangula ni huria. Alai andorang so dilaporhon tu pastor asa dibahen SK na, muba roha ni angka ruas, alana adong piga-piga halak na mandok, “Ai boha do sahalak vorhanger, ekonomi ni keluargana pe ndang boi disarihon ibana, halak na pogos do ibana. Unang-unang annon sude durung-durung i dibuati ibana.” Adong muse na mandok, “Ise be annon manangihon ibana, ai jolma na pogos do, jala keluargana pe so ringgas margareja.” Alani hata si songoni, gabe sundat dilaporhon tu paroki jala dipangido nasida asa diulanghon muse rapot mamillit vorhanger, jala diusulhon sahalak calon na parhepeng. Pendek sarita, Dewan Pastoral Paroki tetap mandok, “Aha naung tarpillit, ba tarpillitma.” Keputusan on dibahen DPPH, alana diboto do tangkas ai jolma na burju do ibana, tung pe napogos, jala hata nangkin karejo ni piga-piga halak na mansonsothon diri asa gabe vorhanger.\nJala memang songoni do jotjot masa di ngolunta. Halak jotjot holan marnida hamoraon, penampilan do, ndang marnida isi dohot haburjuon ni jolma. Tung mansai mura jolma i mangolohon hata ni dongan, molo dongan i sahalak na mora, parpangkat, alai maol manjalo hata ni dongan molo ibana napogos jala ndang parpangkat, hape na didok nai tung mansai singtong. Gariada muse olo do, ruas i umbiar jala manangihon hata ni sahalak ruas na mora jala marpangkat, daripada manangihon hata di pastor.\nSongoni ma na dialami Jesus di tingki mulak Ibana tu huta hatubuanNa. Anggo dimulana, tung mansai tarhalongang do nasida mambegei pangajarion ni Jesus na gok huaso, jala muse nasida bangga membegei aha naung binahen ni Jesus di huta ni halak, ima ulaon hahomion bolon. Alai dung diboto nasida Jesus i sian keluarga ni si Josep na pogos i, gabe ditolak nasida Jesus dohot sude nadiajarhonNa. Alani i, ndang adong ulaon hahomion dibahen Jesus di huta hatubuanNa. Manolak Jesus, berarti menolak harajaon ni Debata. Dibahen i, marhite Barita Nauli sadari on, diajak hita asa tongtong hita marunduk ni roha maradophon angka dongan, tarlumobi di adopan ni Debata. Hita padao ginjang ni roha sian bagas rohanta be, unang mardingkan hita marnida dongan. Molo hita tolak hata manang ulaon na denggan manang nauli napinasahat ni dongan alana ummetmet ibana sian hita, dosmai hita manolak halalasniroha manang habagiaon. Ai angka na denggan manang nauli ndang marnida arta, pangkat manang halak, jala olo do Tondi Porbadia i mangajari hita mahite angka na metmet.


Dompak Sinaga Archives - Lirik Lagu Batak Dompak Sinaga Archives - Lirik Lagu Batak\nCategory: Dompak Sinaga\nLirik Lagu Batak - October 9, 2020 - No comments - Dompak Sinaga\nlirik lagu dung lao. dung lao, dung lao ma ho ito sian lambukki lungun maccai lungun pangkilalaakki. sai holan na marsak do au. dang sonang be au di ngolukki. lam leleng hita marsirang ito. lam gurgar pikkiranhi. dao, dao dibagas rohakki ito. holong, holong tutu do pe tu ho ito. tung so targabusan ito. soada […]\nlirik lagu pakkail. molo guling mata ni ari. tarhira hira jam opat botari. nungnga borhat au sian jabu. tu pakkailan lomo ni rohakku. ai i nama na boi pamalum sahithi. lobi sian arta do i. ai dang parduli au sadia na habis. asal ma dao arsakki. pakkail, ido gelarhu. nang pe so margaji tahe. molo […]\nlirik lagu au do na mamillit. Holong ni roham tu au nasai laon. tung gomos tutu doi hu golom. hu hatahoni tu ho nuaeng ito. asa dao do bada sian hita. uli dibagasan ate atekki. holan ho do nasai mangingani. nangpe tung godang namangambati au. dang olo au ito marsirang sian ho. alana au do […]\nTortor Ni Pariban\nlirik lagu tortor ni pariban. di parbogason mon ale pariban na burju. renta do hami jonjong di jolom. lao pasahathon akka hata pasu pasui. ihut muse dohot silua i. tung las ma rohami manjalo i sude. nang pe so sadia tahe. tibu ma dapot ho najinalahanmi. maranak marboru hamu. rap hita manortor rap hita marembas. […]\nHaholongi Ma Sidoli\nLirik Lagu Batak - October 5, 2020 - No comments - Dompak Sinaga\nlirik lagu haholongi ma sidoli. ingot ma ahu hasian. nang pe so rongkap hita na dua. ondihon ahu di roham. boan gomos di tangiangmu. akka naung ta bolus i. di ekkel dohot di sude na lungun. simpan buni di roham. bahen ma ubatni arsakmu. aut sura boi ala roha. manodo aha pangidoanta. dang oloanku ikkon […]


10.42 Gereja Katolik Maria P.O.K.-Sidikalang 1 comment\nJumat, 1 Mei 2009, Minggu Paska IV\nUlaoan 9:1-20; Joh 6.53-60\n“Tung na so dapot hamu hangoluan i, molo so dipangan hamu daging ni Anak ni jolma i, jala so diinum hamu mudarna!”\nSomalna di ulaon ni hita halak batak, ulaon marsipanganon manang marindahan pogu tung mansai porlu hian. Gariada olo do sipata bagak dohot balga ni ulaon i dietong sian ulaon marsipanganon. Molo sude na torop i dapotan mangan, bagak ma didok ulaon i. Jala di hita halak batak ulaon marindahan pogu, ima sada ulu ni sada ulaon. Molo nunga marsipanganon, dietong ma nunga beres sude ulaon i. Jala di tingki ulaon si songoni somalna angkukna ima jagal manang nadidok namarminyak minyak do dipatupa. Sian hasomalan on tangkas ma tung mansai porlu hian sipanganon dohot mai jagal laho diparngoluan songon i muse diparadaton. Dibahen i, mura ma ta antusi aha na nidok ni Jesus di barita nauli sadari on. Alai na gabe sungkun-sungkun di hita, “Ai boha do hita manganhon daging dohot minum mudar ni Jesus?” Bah ai ndang na gabe siallang jolma hita songon si anu na hea tarbarita di hutanta?\nTontu ndang i lapatanna. Alai na laho didok di si, ta haporseai ma Jesus i Tuhan Debatanta, ai ndang boi mangolu hita anggo so mardongan ibana, ndang boi sahat hita tu hasonangan na manontong anggo so marhite ibana jala haporseaon i diparngoluhon. Songon sipanganon na ta pangan mangalehon ngolu dohot gogo di hita, songon i ma nian haporseaon i, songon na jotjot didok, sai anggiat ma haporseaon i mamurnas tu daging jala saudara tu bohi.\nSabtu, 2 Mei 2009 Minggu Paska IV\nUlaon 9:31-42; Joh 6:60-69\n“Tung tu ise ma hami laho, ale Tuhan? Di Ho do hata hangoluan sisalelenglelengna!”\nSipata do ninna dongan, “Bah nunga lupa rimbang!” Hata on dihatahon molo adong sasahalak na nunga lupa manang maila patuduhon jala pabotohon sian dia asalna. Rupani i, antar so diboto be marhata batak, sai marhata indonesia manang marhata linggis eh inggeris ibana, ndang dipangke be margana, dohot ma muse ndang diboto be anggo saotik soal adat Batak. Sidalianna didok ai jolma na modern nama nuaeng, hape na maila do dihabatakonna, dietong ibana halak batak i kolot, umhebat adat di halak na asing di ibana. Hape sasintong na, ndang diboto ibana hamoraon ni adat batak jala ndang olo ibana marsiajar.\nSongon ni ma hita jotjot taringot tu haporseaon. Tung mansai mura hita manimbil sian haporseaonta tu Jesus, alana maila, manang olo do alani arta, jabatan dohot pangkat. Godang do muse na so mangantusi hamoraon na adong di bagasan haporseaon Kristen, jala muse ndang olo marsiajar. Hape molo tutu manghaporseai Jesus Kristus tung na jumpang na do hahalas ni roha bolon. Dibahen i molo manghirim hita di hangoluan na manontong, hot ma hita dihaporseaon tu Jesus Kristus, jala ta lehon ma tingki marsiajar taringot tu hamoraon di haporseoan Kristen.\n1 Juni 2009 08.39 Reply\npastor,Kek mana cara membuat Tab Seperti diatas contohnya PROFIL GEREJA,KEGIATAN PELAYANAN dll\nKalau pastor tau kirim Kodenya atau caranya ke